Game Menggempur Area 51 Kini Ada Di Steam, Lebih Selamat Daripada Menggempur Di Dunia Sebenar

Apabila jenaka untuk menggempur Area 51 di Amerika Syarikat menjadi terlalu popular, dah sampai ada orang bikin video game!
Storm Area 51 merupakan sebuah game yang sedang hangat di Steam sekarang. Ia merupakan sebuah game yang membawakan gimik menggempur kawasan larangan Area 51 oleh sekumpulan manusia.
Game ini menampilkan genre action stealth untuk menyerang Area 51 dan menyelematkan makhluk asing daripada kawalan ketenteraan. Kononnya mereka ingin membongkar apakah yang disembunyikan oleh kerajaan selama ini di sebalik kawasan larangan tersebut.
Menjenguk laman rasmi game ini, ia mendapat maklum balas yang agak negatif. Ramai merungut bahawa game ini dibangunkan dengan terlalu tergesa-gesa kerana ingin dikeluarkan sebelum acara menggempur Area 51 sebenar berlangsung dan menyajikan game yang “tidak siap”.

Storm Area 51 masih lagi dalam fasa Early Access, jadi kalau nak mencubanya, korang boleh belinya dalam dengan harga RM19.20 di laman rasmi Storm Area 51 di Steam.


Presiden CD Projekt Red Yakin Cyberpunk 2077 Akan Jadi Game ‘Baik’, Terus Terjual Selama Bertahun

Menjelang ulang tahun pertama Cyberpunk 2077, kita semua sudah tahu apa yang telah terjadi kepada game RPG itu sepanjang setahun ini.
Meletakkan kepercayaan yang tinggi, trailer-trailer mengagumkan serta promosi yang amat baik, harapan para pemain telah dikecewakan dengan pelancaran yang amat teruk.
Walau bagaimanapun, Presiden CD Projekt, Adam Kiciński tetap optimis dalam terus menyokong game open-world tersebut. Ketika bercakap kepada akhbar Rzeczpospolita dari Poland (via VGC), beliau telah menyatakan bagaimana beliau akan terus yakin dengan Cyberpunk 2077 akan mampu bangkit daripada segala isu yang dihadapi.
“Cyberpunk 2077 merupakan projek kami yang paling besar, paling bercita-cita tinggi dan tentunya paling rumit dalam sejarah 27 tahun kami,” ujar Kiciński.
“Dari hampir semua aspek, kami telah cuba mengambil satu langkah ke hadapan, sama seperti apa yang kami lakukan terhadap semua game Witcher yang telah dilancarkan.
“Melancarkan sebuah game dalam satu francais baharu bawa banyak cabaran dan risiko, terutamanya apabila konsepnya terlalu kompleks. Kami menghidupkan sebuah bandar futuristik yang besar, bertenaga dipanggil Night City, di mana setiap jalan cerita karakternya terjadi tidak mengikut turutan.
“Kami bangga dengan banyak aspek game itu, tapi seperti kita tahu, bukan semua seperti yang kita kehendaki. Namun, kesedaran jenama Cyberpunk yang telah kami berjaya bina adalah sangat besar, dan dunia game itu, karakter-karakternya dan butiran-butirannya mempunyai peminat di seluruh dunia.
“Kami yakin dalam jangka masa panjang Cyberpunk 2077 akan dianggap sebagai sebuah game yang baik, dan juga seperti game-game kami lain, ia akan terjual selama bertahun — khususnya apabila hardware bertambah berkuasa dari semasa ke semasa dan kami akan tambahbaik game itu.
“Kami sedang usahakan kemaskini-kemaskini sepanjang masa, dan kami juga sedang membikin versi untuk konsol-konsol generasi terkini. Sudah tentu, pelancaran asal telah banyak mengajar kami. Ia memberi kami tamparan dan memotivasikan kami untuk melakukan perubahan yang akan menjadikan kami lebih baik pada masa hadapan.”
Untuk versi sebenar konsol generasi terkini (PS5, Xbox Series), CDPR menyasarkan pelancaran Cyberpunk 2077 pada suku pertama 2022, manakala The Witcher 3: Wild Hunt pula disasarkan pada suku kedua 2022.


Pembangun Ghost of Tsushima Pernah Mempertimbangkan Untuk Buat Game Lanun, Sebelum Putuskan Era Jepun

Ghost of Tsushima telahpun dilancarkan beberapa hari lalu. Game ini mendapat pujian ramai, khususnya terhadap visual persekitaran dan grafik open-world yang disajikan.
Walau bagaimanapun, sebelum Sucker Punch memutuskan untuk membangunkan sebuah game yang berlatarbelakangkan zaman pertengahan Jepun, studio itu pernah mempertimbangkan latar belakang-latar belakang lain.
Ketika berkongsikan kisah proses pembangunan Ghost of Tsushima di PlayStation Blog, pengasas-bersama Sucker Punch, Brian Fleming telah mendedahkan yang semasa awal pembikinan, mereka membuat keputusan untuk membangunkan sebuah game dengan pengalaman dunia yang terbuka dan luas, serta menampilkan kombat jarak dekat (melee).
Namun, lebih daripada itu, kata Fleming, mereka kurang pasti. Antara idea awal yang bermain di minda mereka ialah untuk membawakan latar belakang lanun, Rob Roy atau The Three Musketeers.
Di sebalik idea-idea awal ini, kemahuan mereka sentiasa kembali ke latar belakang zaman feudal Jepun dan mahukan kisah seorang pahlawan Samurai. Kemudian, pada satu hari, mereka menemui kisah sejarah tentang serangan Mongol terhadap Pulau Tsushima pada tahun 1274, dan ia terus menjadi latar belakang yang dimuktamadkan.
Dalam blogpost tersebut, beliau turut mendedahkan tempoh masa yang diambil untuk membangunkan Ghost of Tsushima iaitu selama enam tahun. Fleming juga berkongsikan beberapa seni konsep awal game ini. Korang boleh lihatnya sendiri di sini.
Dalam review JomGaming, penulis mengatakan Ghost of Tsushima merupakan sebuah game yang memfokuskan kepada pengalaman sinematik untuk setiap pemain nikmati. Semangat untuk bangkit selepas diserang musuh, sinematografi yang cantik, skor muzik dan runut bunyi yang meremang, grafik yang memukau (walaupun hanya menggunakan PS4 biasa, belum lagi PS4 Pro), gameplay yang mendebarkan — semua elemen ini telah membuatkan ia satu game bersifat sinematik yang cukup mengasyikkan.
Ghost of Tsushima kini boleh dimainkan secara eksklusif di PS4.


Epic Games Nafi Yang Mereka Hantar Data Para Pemain Kepada Kerajaan China

Jangan tuduh sembarangan!

Satu post di Reddit telah mendapat 28.4k upvote apabila ia mendakwa yang Epic Games, pembangun Fortnite, menghantar data-data para pemain kepada Kerajaan China.
Dalam pembacaannya di “terms of service” di Epic Games Store, redditor Amnail telah menemui bahawa Epic Games mempunyai hak untuk mengawasi dan menghantar data para pemain kepada syarikat induk Epic Games. Siapa syarikat induk Epic? Semestinya syarikat gergasi dari China, Tencent yang terkenal sebagai syarikat yang melakukan kerja-kerja perisikan untuk kerajaan negara Tembok Besar itu, dakwa post tersebut.
Dakwaan ini benar-benar tersebar luas, sehingga mendapat perhatian sendiri daripada pengasas Epic Games, Tim Sweeney. Dalam komennya di post Reddit tersebut, Sweeney menegaskan yang Epic tidak kongsikan data pengguna kepada Tencent atau mana-mana syarikat lain.
“Kami tidak kongsikannya, jualnya, atau menjadi orang tengah untuk tujuan pengiklanan seperti banyak syarikat lain lakukan,” kata Sweeney.
Beliau menjelaskan lagi yang syarikat induk yang dinyatakan dalam “terms of service” itu merujuk kepada Epic Games Inc — sebuah syarikat yang berpangkalan di Amerika Syarikat. Sweeney turut mendedahkan yang Tencent merupakan pelabur minoriti dan tidak mempunyai akses kepada rekod pengguna Epic Games.

Dakwaan ini benar-benar telah menimbulkan kerisauan dari pelbagai pihak memandangkan Epic melalui kejayaannya bersama Fortnite, telah mempunyai data pemain yang cukup ramai. Ditambah pula lagi dengan pelancaran Epic Games Store yang memiliki beberapa game eksklusif — Epic pastinya merupakan antara pembangun video game yang mempunyai data pemain paling ramai di dunia.
Apa-apa pun, Epic dah menafikan dakwaan ini, jadi, tidak perlulah panik lagi.


NVIDIA GeForce GTX 1180 Dilancarkan Hujung Ogos ini? GTX 1170 & 1160 Bakal Menyusul?

Siapa yang masih ada buah pinggang untuk dijual? Siap-sedia Ogos ini!

DigiTimes di dalam artikel mereka telah mendedahkan tarikh pelancaran graphic card GeForce 11 series yang telah riuh dibicarakan selama ini. Menurut DigiTimes, GeForce GTX 1180 akan dilancarkan pada penghujung Ogos nanti.
Bukan itu saja. Laporan yang sama juga menyatakan bahawa GeForce GTX 1170 akan dilancarkan di penghujung September dan GeForce GTX 1160 pula dilancarkan pada penghujung Oktober!

Ini sekena dengan khabar angin yang ditiup Youtuber, Gamer Meld yang kononnya menerima email daripada board partner NVIDIA yang menggariskan tarikh-tarikh pelancaran GeForce 11 series seperti berikut:

NVIDIA GeForce GTX 1180 (30th August Release Date)
NVIDIA GeForce GTX 1180+ (30th September Release Date)
NVIDIA GeForce GTX 1170 (30th September Release Date)
NVIDIA GeForce GTX 1160 (30th October Release Date)

Menurut laporan DigiTimes lagi, harga GPU GeForce 11 series akan tidak menentu semasa musim pelancarannya kerana lambakan GPU GeForce 10 series yang dihasilkan NVIDIA bagi memenuhi permintaan geng-geng pelombong cryptocurrency dan blockchain yang kini semakin menurun.
Mungkin, semasa pelancaran GPU GeForce 11 series nanti, korang boleh akhirnya membeli GPU GTX 1080Ti OC Edition SLI yang diidam selama ini. Nak beli GPU GeForce 11 series? Tunggu harga stabil dulu lah.


JomRakam! Ep. 12: Ninja Robot Menceroboh Kubu!

Video time! Setelah cuti sekejap (pergi konsert VGL2016 @ Kuala Lumpur, yay!), artikel JomRakam! kembali dengan susunan aksi-aksi hebat yang dirakam oleh gamers, untuk gamers!

Dan minggu nih kitorang ada video beraksi operator terjatuh, aksi senyum selfie, aksi 2 versus 1, aksi ninja robot, dan beberapa video hasil dari keluaran terbaru Ubisoft, The Division!
Jom layan 7 video khas untuk minggu nih! Nih lah yang terbaik pilihan JomRakam!:
Musuh Suchau91 Meluahkan Rasa Geram!

Dalam Rainbow 6 Siege, korang kena bina dan jaga tempat kubu dengan ketat. Tapi sini rakan pasukan bro Suchau91 hanya tinggal seorang je yang menjaga dan musuh dah nak masuk serbu 2v1! Tak pe, ada plan B! Reaksi pihak lawan tuh memang FTW betul, ahahahaaa!
Aksi DontWorryImNoob Syok Bermain Uncharted 4 Multiplayer BETA

Siapa lagi tak sabar nak main Uncharted 4? Bro DontWorryLmNoob ada banyak sebab-sebab yang sah, tapi dalam Multiplayer BETA, nih die tunjuk sebab yang paling best secara selfie! Waaaah, memang suka nak cari pasal lah mamat nih!
2v1? Hunter Bani_Charlie87 Tiada Belas Kasihan!

Bloodborne adalah game yang memang tiada belas kasihan dan nih sama lah dalam DLC The Old Hunters. Ehh, boleh ke sis Bani_Charlie87 menumpaskan musuh nih? Hah, sebab tuh lah die bawak seorang rakan pejuang! Nih lah aksi pertarungan mereka yang hebat!
Ninja Robot -IILov3Cookie- Menceroboh Kubu!
https://www.youtube.com/watch?v=z9BMFvXShDQ
Warframe adalah game co-op sci-fi shooter yang free-to-play di PC, PS4 dan Xbox One. Best tau game nih! Biar bro -IILov3Cookie- buktikan dengan class armor Ash Prime! Mak oiiii, pantasnya dia serang! Sekejap ada, sekejap tak de, alamak!
Kalau Takde Senapang, Langkasuka Nak Kapak!

Apa lagi game yang paling hangat dalam bulan Mac kalau bukan The Division? Sis Langkasuka memang suka grafik game dan dah main sejak closed dan open beta lagi. Tapi nampaknya item kapak masih bukan alat lengkapan, alaaaa!
Nampaknya gamers dalam The Division masih bertungkus lumus nak menjayakan jalan cerita dan character Agents dieorang! Sila terhibur dengan dua rakaman game Ubisoft yang terhasil dari peringkat beta!
Jalan-jalan dalam Dark Zone dengan blooberryberry!

Korang ingat lagi masa pertama kali masuk ke Dark Zone? Nih sis blooberryberry mintak tolong tunjuk ajar. Tapi dia asyik pulak kena trolled, alamak! Harap persahabatan nih kekal sepanjang hayat game The Division, hahahaaa!
Montaj New York dalam The Division Open Beta dari IrfanBroski
https://www.youtube.com/watch?v=TwoZyYSLol4
Di sebalik provokasi dan sibuk buat kacau, kawasan PvP Dark Zone memang tempat yang sangat menarik! Terutamanya kalau korang ber-geng dengan IrfanBroski! Sila tonton montajnya yang dirakam semasa beronda di New York!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Saksikan Arena Paling Susah Dalam Fall Guys Direka Semula Dalam Rocket League

Semua pemain Fall Guys mempunyai arena yang mereka suka dan mahir, serta ada juga arena yang mereka tidak suka. Namun, kita semua boleh setuju bersama bahawa arena yang paling susah ialah Slime Climb.
Meletakkan bilangan pemain ramai sehingga membuatkan karakter semuanya berlaga-laga, halangan yang mencabar dan sempit, serta bahagian lantai yang semakin menghilang mengikut masa — semua ini membuatkan penulis sendiri masih belum pernah melepasi Slime Climb.
Apa yang menarik ialah pemain Rocket League terkenal, Lethamyr telah mencipta semula Slime Climb dalam game bola sepak-kereta itu. Korang boleh saksikan mod yang telah beliau cipta setakat ini di bawah.

VIDEO UPDATE: @FallGuysGame in @RocketLeague is NEARLY here, I'm so excited hahahaha pic.twitter.com/9QUCRt5a9g— Lethamyr (@Lethamyr_RL) August 17, 2020

Walaupun mod ini masih belum siap sepenuhnya, ia sudah menyerupai Slime Climb dengan begitu baik. Beliau merancang untuk menambah lebih banyak platform dan halangan bergerak, serta bola ikonik Rocket League yang ditembak dari meriam, sama seperti Slime Climb dalam Fall Guys. Malah, versi akhir mod ini nanti tidak akan mempunyai boost untuk menambah kesukarannya.
Tak sabar untuk kita saksikan bagaimana rekaan semula ini akan dibentuk oleh Lethamyr.

Bermacam Jenama Sedang Membida Untuk Masukkan Karakter Mereka Dalam Fall Guys


Samsung Sedang Merancang Untuk Menghasilkan Monitor Selebar 49 Inchi

Sesuai untuk mereka yang gemarkan penggunaan dual monitor.

Dilaporkan oleh TFTCentral, Samsung telah merancang untuk menghasilkan monitor selebar 49 inchi dengan resolusi setinggi 3840×1080 yang dikenali sebagai Double Full HD (DFHD). Ia akan mempunyai refresh rate setinggi 144Hz dengan kebolehan AMD FreeSync dan NVIDIA G-Sync, jadi tak perlulah korang risau jenis GPU yang digunakan. Disamping itu, monitor ini akan didatangkan dengan VA technology dengan lengkungan 1800R.
Secara amnya, monitor ini pasti akan menarik minat mereka yang inginkan rekabentuk minimalis serta kemas dan pada masa yang sama inginkan paparan yang setara dengan 2 monitor 27 inchi.
Disamping itu, Samsung juga merancang untuk menghasilkan monitor selebar 44 inchi dengan resolusi setinggi 3840×1200 dan didatangkan dengan 2 jenis variasi, 60Hz dan 144Hz.
Monitor-monitor Samsung ini akan mula dihasilkan secara besar-besaran mulai September 2017.
Pasti ramai yang tertarik dengan monitor-monitor Samsung ini, kita nantikan bila akan tiba ke pasaran Malaysia nanti.


Cyberpunk 2077: Tiada Bonus In-Game Untuk Pra-Tempah, “Semua Orang Dapat Benda Sama”

Di kala penerbit-penerbit game lain menyogokkan para gamer dengan pelbagai bonus in-game bagi menarik mereka membuat pra-tempah, CD projekt Red nampaknya takkan sesekali melakukan perbuatan seumpama ini.
Cyberpunk 2077 tidak akan menawarkan apa-apa bonus in-game untuk pembeli yang membuat pra-tempah terhadap game itu. Semua pemain akan mendapat kandungan in-game yang sama.
Seorang pengguna Reddit telah berkongsi perbualannya bersama akaun Facebook rasmi Cyberpunk 2077. Beliau menanyakan sama ada bonus in-game seperti armor, matawang atau senjata akan diberikan jika membuat pra-tempah game ini ataupun tidak, ini jawapan mereka:
“Tidak, kami tidak melakukan seperti itu. Setiap pemain yang membeli game ini akan mendapat kandungan in-game yang sama, tidak mengira sama ada mereka membelinya secara pra-tempah, semasa hari pelancaran ataupun 2 tahun kemudian.”
Walau bagaimanapun, korang jangan terkeliru pula. Mereka yang membuat pra-tempah tetap akan mendapat kandungan tambahan seperti art book, soundtrack dalam bentuk mp3 dan lain-lain. Yang dimaksudkan dengan bonus in-game yang tiada dalam bonus pra-tempah itu ialah seperti kosmetik atau item-item yang boleh mempengaruhi gameplay.

Cyberpunk 2077 akan dilancarkan pada 16 April 2020 untuk PC, PS4 dan Xbox One.
Sumber: Push Square


Pembangun God of War Mengacah Sedang Terlibat Dalam “Banyak Projek Lain”

God of War Ragnarok baru sahaja dilancarkan kira-kira seminggu yang lalu. Namun, Santa Monica Studio sudah mengacah sesuatu yang menarik.
Bercakap kepada Los Angeles Times, pengarah kreatif studio itu, Cory Barlog telah mendedahkan yang Santa Monica Studio sudah pun membahagikan para pembangun mereka untuk mengusahakan “pelbagai perkara berbeza”.
Walau bagaimanapun, Barlog tidak berkongsi lanjut mengenai perkara tersebut.
Kalau korang masih ingat, tahun lalu beliau telah mengumumkan yang beliau tidak mengarahkan God of War Ragnarok, seperti mana yang beliau lakukan untuk game God of War 2018. Tugas pengarah God of War Ragnarok telah digalas oleh Eric Williams, di mana pada ketika itu Barlog mendedahkan yang beliau telah beralih ke beberapa projek yang belum didedahkan kepada umum.
Apakah agaknya “beberapa projek” yang sedang dibangunkan Santa Monica Studio? Adakah masih cuba untuk memerah francais God of War? Atau akan memperkenalkan IP-IP baharu? Sama-samalah kita nantikan.


Spesifikasi, Harga Serta Tarikh Pelancaran Bagi Nvidia GTX 1180 & GTX 1170

Dijadualkan tiba pada tahun ini, Nvidia bakal melancarkan siri kad grafik berprestasi tinggi mereka iaitu GeForce GTX 1180 & GeForce GTX 1170.

GeForce GTX 1170 dijangka mempunyai kuasa pemproses sekitar 9.75 TFLOPS manakala GeForce GTX 1180 sudah tentu pada suatu tahap yang lebih tinggi iaitu sekitar 13 TFLOPS.
Ramai pihak meramalkan bahawa GPU yang berdasarkan senibina Turing ini bakal mempunyai kuasa pemproses yang lebih stabil dan penggunaan kuasa yang lebih effisyen. Ini bermakna kurang haba akan terhasil dan ianya akan memberikan sistem yang lebih stabil.

Desas-desus menyatakan bahawa kedua-dua kad GTX terbaru ini akan diperkenalkan sekitar bulan Ogos kelak pada harga USD499 (~RM1,971) bagi GTX 1170 dan USD699 (RM 2,761) bagi GTX 1180. Namun begitu, ada yang menyatakan harga ini mungkin akan berubah mengikut pasaran semasa.

GeForce GTX 1170
GeForce GTX 1180

Architecture
Turing
Turing

Lithography
12nm FinFET
12nm FinFET

GPU
GT104
GT104

Die Size
~400mm²
~400mm²

CUDA Cores
2688
3584

TMUs
168
224

ROPs
64
64

Core Clock
~1500MHz
~1600MHz

Boost Clock
~1800MHz
~1800MHz

FP32 Performance
~9.75 TFLOPS
~13 TFLOPS

Memory Interface
256-bit
256-bit

Memory
8-16 GB GDDR6
8-16 GB GDDR6

Memory Speed
12Gbps
16Gbps

Memory Bandwidth
384GB/s
512GB/s

TDP
140-160W
170-200W

Launch
Ogos 2018
Q3 (July) 2018

Launch MSRP
USD499 (~RM1,971)
USD699 (RM 2,761)


Bila Abah Review PS+: Futuridium Extended Play Deluxe

Hola!! Gamers, seperti yang Abah janjikan, jom kita follow review untuk game free PS+ pilihan Abah kali ini iaitu Futuridium Extended Play Deluxe.
Apa Pendapat Abah Tentang Game Ni?

Habis sahaja download game ini, orang pertama yang main bukan Abah, siapa lagi kalau bukan anak Abah. Kemain seronok lagi die layan game ini sampai lupa nak makan. Memandangkan Abah tengok dia punya seronok lain macam, so Abah pun teringinlah nak layan game ini.

Setelah beberapa ketika melayan game Futuridium EP Deluxe ini, baru Abah faham kenapa anak Abah begitu khusyuk melayan game ini, bagilah game kapal terbang, menembak dan elak halangan memang tak dinafikan budak-budak mudah tertarik dengan game berkonsep seperti ini.
Game ini amat simple, korang perlu mengawal kapal angkasa dan misinya mudah – elak halangan dan tembak ‘power cube’ yang terdapat di sepanjang trek yang disediakan bagi memastikan kapal angkasa korang mempunyai kuasa yang mencukupi.
Ye, game ini mungkin nampak simple bagi korang, tapi setiap kali korang mara ke level seterusnya cabaran akan menjadi lagi sengit kerana ‘power cube’ diletakkan di sebalik halangan yang lebih sukar membuatkan korang akan sering kali terlanggar tembok-tembok yang menghalang pandangan korang.

Walaupun tiada upgrade bagi kapal angkasa korang, tetapi sekiranya korang berjaya mengumpul seberapa banyak ‘power cube’ yang disediakan, korang akan dapat ‘unlock’ beberapa item penting seperti skin kapal angkasa, mode permainan dan juga music.
Namun begitu, sistem controller yang agak susah membuatkan Abah sering kali melanggar tembok-tembok ataupun halangan yang disediakan. Ini membuatkan Abah menyirap dan cepat bosan dengan game ini.
Apa Abah Rasa?
Pada pendapat Abah, game ini memang seronok untuk dimainkan. Sudah semestinya bersifat santai, namun korang akan cepat merasa bosan kerana pengulangan yang sama sahaja dan yang cuma membezakan adalah bentuk halangan yang korang hadapi.
Tetapi game ini telah berjaya menarik minat anak Abah untuk bermain, kerana muzik yang menarik, tona warna yang cerah dan berwarna-warni dan sudah semestinya mengawal kapal angkasa sambil menembak sesuatu mungkin merupakan faktor game ini akan disukai oleh anak-anak korang.
Namun begitu, sekiranya korang hanya ingin bermain game yang relaks dan santai, Futuridium EP Deluxe mungkin merupakan pilihan terbaik memandangkan korang tak perlu menyelesaikan sebarang puzzle, tak perlu leveling ataupun bersusah payah mencari loot untuk updgrade. Hanya terbang dan tembak sahaja!
Boleh Download Kalau Nak Hilangkan Rasa Boring!


Nintendo NX: Terkini Mengenai Konsol Terbaru Nintendo!

Beberapa info mengenai konsol terbaru Nintendo yang diberi nama kod, Nintendo NX!
Info ini boleh dikira sebagai khabar angin kerana tidak mendapat sebarang respon dari pihak Nintendo. Namun begitu, Geno kerap kali memberi info dalaman yang tepat dari semasa ke semasa. Kali ini beliau telah memberi info mengenai Nintendo NX kepada Dualpixels.

NX bakal mempunyai HDMI dongle yang boleh disambungkan kepada sebarang HDMI port. Fungsi streaming di NX juga bakal dinaik taraf dibandingkan dengan Wii U.
Analog stick untuk NX juga bakal mempunyai haptic feedback. Jika pemain melanggar dinding, analog stick tersebut bakal memberikan respon kepada terus.
Bluetooth pada NX boleh disambungkan kepada sebarang peranti. Ini membenarkan pengguna menjawab telefon atau membalas mesej melalui konsol.
Dari segi kekuatan pemprosesan pula, Nintendo NX dikatakan menyerupai Xbox One.
Nintendo NX bakal mempunyai augmented reality, multiplayer dan aplikasi StreetPass. Pokemon Go dijangka akan berkait rapat dengan Nintendo NX dan sosial gaming.
Direka dengan konsep mudah guna untuk semua peringkat usia, Nintendo NX dikatakan mempunyai rekabentuk gabungan antara Nintendo dan Samsung.

Harus diingat ini semua hanyalah khabar angin dan NX sendiri masih dalam fasa rekaan. Sebarang perubahan boleh berlaku dalam fasa ini.
Namun begitu, tindakan untuk membuat konsol baru yang mempunyai sokongan yang lebih meluas memang tidak mengejutkan memandangkan Wii U yang mempunyai prestasi jualan yang sangat teruk berbandingkan Wii.


Penambahbaikkan Aplikasi Xbox Dan Arena Datang Ke Xbox Insider Pada Bulan Ini

Hari ini, Pengurus Program Xbox Partner Group, Scott Henson mengumumkan bermula pada bulan ini, Microsoft sedang melancarkan beberapa ciri-ciri kemaskini yang dikatakan diilhamkan oleh maklum balas dari ahli-ahli Xbox Insider yang terpilih.
Henson berkata: “Ciri-ciri itu akan mula muncul dalam tempoh beberapa minggu akan datang, dan ahli-ahli Xbox Insider yang terpilih boleh menggunakan ciri-ciri tersebut dan memberikan maklum balas untuk membantu kami membentuk rancangan siaran kami serta menggerakkannya lebih ke hadapan kepada komuniti Xbox yang lebih luas.”
Henson juga berkata gamer adalah keutamaan kepada segala apa yang mereka lakukan di Xbox dan mereka menghargai pendapat-pendapat peminat Xbox serta mahukan peminat Xbox untuk membantu mengembangkan pengalaman Xbox.

Sejak beberapa bulan yang lalu, ciri-ciri terbaru dikeluarkan oleh Xbox kepada Insider termasuk penyiaran Beam melalui panduan mengenai Xbox One dan Game bar di Windows 10. Aplikasi Beam untuk menonton stream di Xbox One, Game Mode di Windows 10 dan previu untuk Xbox Game Pass. Tambahan pula, pasukan Xbox telah bekerja keras untuk terus mengemaskini ciri-ciri yang sedia ada berdasarkan apa yang mereka dengar dari peminat mereka menerusi maklum balas.
Di bawah adalah ringkasan kepada apa yang akan datang ke Xbox Insider pada bulan seterusnya:
Arena di Xbox Live

Peminat World of Tanks akan dapat mengambil bahagian dalam pertandingan baru di Xbox One mereka, yang dicipta oleh ESL dan dikuasai oleh Arena di Xbox Live.
Cari pertandingan dari Xbox One anda atau melalui aplikasi Xbox One di Windows 10. Notifikasi akan diberitahu kepada anda apabila perlawanan sudah bersedia untuk dimulai. Masuk terus ke dalam perlawanan anda di Xbox One dan nikmati hasil laporan automatik dan tunjukkan keputusan perlawanan di aktiviti feed anda.

Profil dan Aktiviti Feed

Gamerpics kini boleh diubahsuai. Dari konsol anda, PC Windows 10 atau di telefon pintar. Kemas kini gamerpics anda dengan gambar yang telah diubah suai. Pasukan Xbox teruja untuk membawa ciri utama yang diminta ini untuk Xbox Live dan mengharapkan ia menjadi dalam pra-tonton yang lebih lama daripada ciri-ciri lain untuk memastikan ia bagus untuk semua orang apabila dilancarkan.
Butang ‘Join broadcast’ terbaru dalam profil anda. Salah satu cara untuk mengakses aliran permainan seseorang, sedang mereka melakukan penyiaran permainan.
Profil anda akan dipaparkan dalam sejarah arena kejohanan dan kejohanan yang akan datang.
Dalam aktiviti feed anda, mereka menambah kebolehan untuk menyembunyikan post individu, pin post ke atas feed penting anda dan menapis post dari rakan-rakan, permainan atau Clubs.

Clubs dan Looking for Group (LFG)

Apabila anda mencipta post LFG, sebagai pemilik anda akan dapat melihat kad tapisan baru yang disertakan sekali dengan statistik hero dari gamer yang berminat untuk menyertai parti anda. Statistik hero adalah kontekstual untuk permainan yang anda main, menunjukkan kepada anda statistik yang berkaitan seperti kill/death ratio, pangkat dan skor.
Untuk pemburu Achievement, anda akan dapat mencari post LFG dari tab Achievement yang berkaitan dengan Achievement yang anda sedang cuba selesaikan.
Mereka juga menambah bilangan post LFG yang terbuka kepada Game Hub dan tajuk Club Hub.
Adakah anda mencipta post-post LFG yang berjaya dan anda mahu menciptanya semula? Sekarang anda boleh melihat siaran LFG sebelumnya yang telah anda buat, mengambil bahagian atau kepentingan yang ditunjukkan dan boleh menyalin semula untuk mewujudkan post baru.
Semasa mencipta post LFG, lihat semua tag terbaru yang anda telah gunakan dan mudah untuk memilihnya.
Pemilik Club boleh memuat naik imej yang diubahsuai untuk logo kelab mereka dan latar belakang kelab. Sama seperti gamerpics yang diubahsuai, mereka menjangka ini akan berada dalam previu lebih lama daripada ciri-ciri lain untuk memastikan ia baik untuk digunakan oleh semua orang.
Pemilik Club dan admin akan dikenalpasti dan dilabelkan di dalam post teks mereka untuk lebih membantu mereka menonjol dan menguruskan komuniti mereka.
Pemilik Club dan admin boleh pin post di atas feed Club mereka.

Xbox Clubs dan Looking for Group (LFG)
My Games and Apps dan Tetapan

Dalam ‘My Games and Apps’, mereka menambah keupayaan untuk menapis library game anda platform Xbox One dan Xbox 360. Sokongan Captive Portal untuk internet wireless akan datang ke Xbox One, yang membolehkan untuk pengesahan Wi-Fi melalui pelayar. Bagus untuk digunakan di kolej, hotel dan lokasi awam Wi-Fi.
Di bahagian tetapan, mereka menambah keupayaan untuk memilih Kinect auto-zoom untuk Beam dan penyiaran Twitch, juga boleh digunakan untuk aplikasi Skype.
Untuk aplikasi Xbox di Windows 10, mereka menambah pilihan untuk memilih audio sumber input dan output untuk Party chat.

Pada masa ini, maklumat lebih lanjut mengenai bila ciri-ciri ini akan betul-betul dilaksanakan, tidak dikongsi.
Sumber: cogconnected


Merentasi Samudera Sebagai Lanun – Apa Yang Membezakan Skull & Bones Dengan Assassin’s Creed 4: Black Flag?

Skull & Bones adalah IP baru dibangunkan oleh Ubisoft Singapore yang baru sahaja diumumkan di E3 2017.

Semasa anda sedang melihat video gameplay Skull & Bones dan anda dapat rasa nostalgia memori indah mengemudikan kapal Jackdaw dalam Assassin’s Creed 4: Black Flag, sebenarnya kedua-dua game itu dibangunkan oleh studio yang sama. Ubisoft Singapore mengaku yang mereka mengambil inspirasi daripada Black Flag bagi menghasilkan Skull & Bones ini.
Walaupun kawalan dan mekanik pengemudian kapal lanun hampir sama dengan Black Flag, apa yang unik dan menarik tentang Skull & Bones berbanding Black Flag? Ini adalah gambaran pertama untuk Skull & Bones daripada GameInformer.

Kerjasama antara pengemudi kapal yang lain
♦ Apa yang penting? Kerjasama! Dalam Black Flag, anda seorang sahaja kapten terulung yang mengemudi kapal dan melawan beratus-ratus kapal lain bersendirian di lautan. Untuk Skull & Bones yang juga akan ada solo mode, multiplayer membolehkan anda bermain bersama pemain-pemain lain dan bekerjasama mengkaramkan kapal lain serta mengumpul habuan masyuk! Anda boleh berkomunikasi antara satu sama lain untuk mengatur strategi taktikal sama ada untuk flank, mengganggu konsentrasi kapal lain dan pelbagai taktik strategi lain.
Pilihan kapal-kapal yang berbeza
♦ Dalam multiplayer, kelas kapal yang berbeza boleh menentukan antara kemenangan atau kekalahan. Elemen kerjasama penting dalam Skull & Bones, jadi pemain-pemain boleh berkolabrasi dengan memilih pelbagai jenis kelas kapal yang mempunyai kebolehan dan kekuatan tersendiri. Sebagai contoh, kapal Brigandine ialah kapal sesuai untuk pertempuran jarak dekat. Selain itu, ada juga kelas kapal lain yang ada kebolehan untuk melontar mortar dan ada satu kelas kapal tank yang mampu bertahan daripada pelanggaran kapal lain serta anda boleh langgar kapal lain menggunakan kelas kapal berkenaan.
Persekitara laut adalah amat penting
♦ Persekitaran laut seperti angin dan gelora ombak lautan memainkan peranan penting untuk berlayar di Skull & Bones. Anda harus peka dengan persekitaran sekeliling laut seperti deruan angin yang kuat boleh menolak kapal anda ke hadapan dan boleh meloloskan diri daripada buruan kapal-kapal lain. Namun, jika anda cuba menghampiri kapal lain melawan angin, anda akan menghadapi situasi teruk. Anda boleh menerjah kapal lain atau mendorong kapal lain ke kawasan lebih kecil dengan menggunakan elemen persekitaran laut lain melalui laluan pulau-pulau kecil.

Nyawa sisi kiri dan kanan kapal
♦ Ini antara aspek unik Skull & Bones iaitu kedua-dua belah kiri dan kanan kapal mempunyai nyawa serta keteguhan kapal yang tersendiri, membuka peluang kepada pemain untuk merangka strategi. Anda boleh merampas khazanah kapal lain sambil mempertahankan sisi kapal yang rosak dan memberi peluang kepada anda untuk menembak ke arah sisi lemah kapal musuh.
Satu butang mudah menawan kapal
♦ Dalam Loot Hunt mode, menakluk kapal musuh boleh mengaut habuan yang lebih banyak. Namun, Skull & Bones hanya ada cutscene pendek menunjukkan krew-krew kapal melawan krew kapal musuh selepas anda berjaya menawan kapal musuh berbanding Black Flag yang anda boleh menumpaskan krew kapal musuh dalam pandangan third-person. Anda hanya perlu kemudi kapal ke tepi kapal musuh dan tekan satu butang untuk tawan kapal.
Anda tidak akan melihat darat
♦ Rasanya ada sudah jawab tekaan ini tetapi Skull & Bones adalah game yang memfokuskan penjelajahan lautan Hindi dan bertarung mendapatkan habuan lumayan dari kapal lain bukan seperti Assassin’s Creed. Anda akan hidup dan mati sebagai orang laut serta mendapat gelaran raja dan ratu lautan sepanjang dalam game ini. Tiada sekelumit dermaga pun untuk berlabuh.

Dapatkan peluang untuk merasai versi beta game ini lebih awal dengan mendaftar di sini.
Skull & Bones dijangka akan keluar pada 2018 untuk PC, Xbox One dan PS4.


Solid Snake Akan Dilakonkan Oscar Isaac Dalam Filem Metal Gear Solid

Kali terakhir kita dengar tentang perkembangan filem adapatasi dari game Metal Gear Solid adalah pada 2017 di mana pengarahnya, Jordan Vogt-Roberts telah mendapat restu daripada pencipta francais ini, Hideo Kojima.
Perkembangan filem ini telah membisu agak lama, sehinggalah kini.
Menurut laporan Deadline, filem terbitan Sony Pictures itu telah mencapai kata putus terhadap siapakah yang bakal membawakan watak utamanya, iaitu Solid Snake. Pelakon tersebut ialah Oscar Isaac, yang mana antara karya yang mengangkat namanya adalah lakonan sebagai Poe Dameron dalam trilogi sekuel filem Star Wars.
Laporan ini turut menyatakan bahawa tarikh mula penggambaran filem ini masih belum diketahui disebabkan jadual Isaac yang terlalu padat. Namun, penglibatan beliau dalam filem ini dikatakan menjadi prioriti utama dalam meneruskan produksi ini.
Francais game Metal Gear Solid pertama kali dikeluarkan pada tahun 1998 untuk konsol pertama PlayStation, dicipta oleh Hideo Kojima dan diterbitkan oleh Konami.
Filem adaptasi ini akan diarahkan oleh Jordan Vogt-Roberts yang cukup terkenal sebagai pengarah filem Kong: Skull Island.


Prototaip Laptop 3-Monitor-Dalam-1 Razer, Project Valerie Telah Dicuri Di Booth CES 2017

Laporan ini telah disahkan oleh CEO Razer sendiri.

Minggu lalu, Razer telah memperkenalkan Project Valerie kepada umum di CES 2017, sebuah konsep laptop yang menampilkan 3 monitor dalam satu sistem. Anda boleh baca mengenainya di sini.
Terbaru, ia telah disahkan oleh CEO Razer, Min-Liang Tan bahawa dua prototaip laptop tersebut telah dicuri pada Ahad lalu. Dan menurut laporan Kotaku, syarikat itu kini telah menawarkan USD25,000 kepada sesiapa yang memiliki maklumat yang mampu membawa kepada penangkapan pihak yang melakukan perbuatan tidak bertanggungjawab ini.
Beliau telah menyifatkan perbuatan ini sebagai pengintipan industri (industrial espionage):
“Di Razer, kami bermain secara bersungguh-sungguh dan adil. Pasukan kami bekerja berbulan-bulan mereka konsep dan membangunkan unit-unit ini dan kami berbangga dalam berusaha menyampaikan sesuatu yang terbaru dan terbaik.
Kami menganggap pencurian, dan apa sahaja yang relevan kepada kes ini, pengintipan industri, secara serius – ia adalah menipu, dan menipu tidak akan selamat dengan kami. Hukuman untuk jenayah seperti ini adalah berat dan sesiapa yang melakukan ini pastinya seseorang yang tidak bijak.”

Walaupun ia masih dalam fasa prototaip, dua Project Valerie yang dicuri ini sememangnya berupaya berfungsi dengan sepenuhnya. Anda boleh lihat ia dimainkan di sini.


Dapatkan What Remains of Edith Finch Secara Percuma Sekarang Di Epic Games Store

Game percuma terbaru yang ditawarkan di Epic Games Store sekarang ialah What Remains of Edith Finch.

Game yang dibangunkan Giant Sparrow ini merupakan sebuah game ekplorasi first-person. Pemain akan mengembara ke dalam rumah Finch dan persekitaran berhutan di sekeliling — melalui beberapa siri bilik, jejak kaki dan ruang merangkak rahsia.
Korang boleh dapatkan What Remains of Edith Finch di PC secara percuma melalui laman Epic Games Store di sini.

Bagi korang yang tak tahu, Epic Games Store akan menawarkan satu game percuma pada setiap dua minggu. Sebelum ini, mereka memberikan Subnautica secara percuma.


Kisah Di Sebalik Perseteruan Kelab Berlesen Antara Siri Game FIFA Dan PES

Kalau dalam dunia bola sepak sebenar, kita ada perseteruan antara Lionel Messi dan Cristiano Ronaldo — satu perbalahan antara para peminat yang tidak akan tamat untuk memutuskan siapa yang lebih hebat.

Dalam dunia video game bola sepak pula, persaingan antara siri game FIFA dan PES tidak pernah lekang daripada buah mulut para pemain, terutamanya apabila keluarnya siri baru saban tahun. Antara topik yang paling hangat dibincangkan antara dua game sukan gergasi ini adalah bagaimana lesen-lesen kelab ditampilkan ke dalam keluaran terbaru masing-masing.
Seperti yang kita tahu, siri game yang dibangunkan EA Sports itu sentiasa membawakan lesen-lesen kelab yang lebih banyak berbanding game yang dibangunkan Konami tersebut. Sesetengah pemain tegar FIFA sentiasa “mengejek” PES kerana membawakan nama-nama kelab rekaan seperti Man Red, MD White, Merseyside Red, London FC dan banyak lagi.

Dalam satu temuramah baru bersama Gamespot, pengurus jenama Eropah PES, Lennart Bobzien telah menceritakan serba sedikit tentang bagaimana siri PES sentiasa “kalah” kepada FIFA dalam promosi untuk mengetengahkan kelab-kelab berlesen.
Apabila ditanyakan mengapa Konami kini mempunyai versi rasmi untuk kelab Arsenal dan Liverpool tetapi tidak untuk kelab-kelab Inggeris yang lain, ini jawapan Bobzien:
“Liga Perdana Inggeris telah menandatangani perjanjian eksklusif dengan EA, yang bermakna kami tidak boleh tampilkan Liga Perdana dalam game. Jadi sebagai contoh, liga Scotland tidak eksklusif, jadi kami boleh milikinya, dan EA juga boleh memilikinya.”
“Tapi Liga Perdana sebenarnya melakukan pengecualian dalam perjanjian tersebut, di mana mereka kata yang kami masih boleh tampilkan liganya [dalam keadaan tidak berlesen], bermakna kita boleh ada kelab seperti Manchester United sebagai Man Red — kami tidak dibenarkan untuk mempunyai nama kelab, jersi kelab, tapi kami boleh miliki semua pemain yang ada. Sebagai contoh, Pogba menggunakan namanya sendiri “Pogba”, bukan seperti zaman PES 2 yang mana kami gunakan pemain dengan nama fantasi. Pemain boleh miliki nama sebenar mereka dan persamaannya. Kerana ia termaktub dalam FIFPro [International Federation of Professional Footballers].”
“Mengenai kelab berlesen, kami dihadkan kepada dua kelab sahaja. Bukan atas keputusan kami, tetapi terpulang kepada pihak Liga Perdana untuk mengubah peraturan ini. Kami pastinya mahukan lebih banyak kelab, tetapi kami sememangnya tidak dibenarkan. Itulah sebabnya.”
Bobzien turut menjelaskan bagaimana Bundesliga (liga Jerman) tidak ada langsung dalam siri PES sejak beberapa siri yang terbaru ini. Kata beliau:
“Ia adalah langkah yang lebih ke hadapan, yang mana Bundesliga adalah 100% eksklusif bersama EA. Kami malah tidak dibenarkan untuk mempunyai nama palsu dalam game dan kami hanya dibenarkan untuk — saya rasa hanya tiga pasukan dalam Bundesliga. Jadi kami akan pilih. Kami boleh berhubung dengan semua kelab, tapi hanya terhad kepada tiga kelab Bundesliga dan dua kelab Liga Perdana.”
Bobzien turut mengesahkan yang kes untuk La Liga (liga Sepanyiol) juga adalah sama dengan kes Liga Perdana Inggeris — tidak dibenarkan ada kelab berlesen, tapi boleh ada nama fantasi.

Begitulah kisahnya, sebuah perseteruan bisnes yang sangat kompleks. Selepas ini, kalau ada rakan-rakan korang yang tanya mengapa siri game PES kekurangan kelab berlesen, bolehlah korang jawab dengan penuh yakin.


10 Game Baru Paling Menarik Yang Diumumkan Di The Game Awards 2018

The Game Awards 2018 telah berlangsung pagi tadi. Majlis anugerah ini bukan sahaja memberikan penghargaan kepada mereka yang terlibat secara langsung dengan pembikinan video game, tetapi turut mengumumkan beberapa game baru yang bakal tiba untuk para pemain.
Saban tahun, TGA semakin mendapat perhatian ramai, dan game yang diumumkan di pentasnya juga semakin rancak. Tahun ini, kita telah didedahkan dengan beberapa game AAA, jadi jom tengok:
Mortal Kombat 11

Akan dilancarkan pada 23 April 2019. Lebih banyak info akan dikongsikan pada 17 Januari 2019, dan turut akan dikeluarkan ke Nintendo Switch.
Crash Team Racing

Kembalikan nostalgia bermain game keluaran Naughty Dog yang pertama kali dikeluarkan pada tahun 1999 ini. Versi remake akan dilancarkan untuk PS4, Xbox One dan Switch pada 21 Jun 2019.
Marvel Ultimate Alliance 3: Black Order

Game ini akan dikeluarkan secara eksklusif untuk Switch, bakal tiba pada tahun 2019. Ia akan membawakan single-player dan multiplayer sehingga empat orang pemain.
Far Cry New Dawn

Setelah mengacah dengan video semalam, Far Cry New Dawn telah diumumkan. Menepati ramalan, game ini akan berlaku selepas kejadian dalam Far Cry 5 — bakal tiba 15 Februari 2019.
Hades

Hades boleh didapati di Epic Games Store sekarang.
The Outer Worlds

Game terbaru ciptaan Obsidian, The Outer Worlds merupakan game first-person shooter dengan adanya elemen RPG. Bakal tiba pada tahun 2019.
The Last Campfire

Datang dari pembangun No Man’s Sky, Hello Games mengumumkan The Last Campfire.
Atlas

Sebuah game MMO survival dengan kehadiran lanun-lanun dan naga, mempunyai map yang saiznya lebih 12,000 ganda daripada saiz dalam server ARK. Bakal tiba ke Xbox One pada tahun hadapan.
Dragon Age 4

Bioware mengacah peminatnya dengan mengatakan Dragon Age 4 sedang dibangunkan.
Stranger Things

Sebuah game Stranger Things baru bergenrekan co-op adventure yang menggunakan grafik 16-bit sedang dalam pembikinan.


Video Trailer Lucu Ini Mengumpulkan Bermacam Glitch Yang Ada Dalam Cyberpunk 2077

Mungkin ada antara korang yang tidak sempat mengikuti apakah sebenarnya isu berbangkit yang dialami oleh Cyberpunk 2077.
Dipendekkan cerita, Cyberpunk 2077 dilancarkan untuk banyak platform. Untuk platform PC dan konsol generasi terkini, ia berjalan seperti apa yang sepatutnya. Walau bagaimanapun, untuk konsol generasi lama, iaitu konsol asas PS4 dan Xbox One, ia menimbulkan banyak masalah grafik dan prestasi yang menjengkelkan.
Bagi menyimpulkan apa yang membuatkan para pemain PS4 dan Xbox One marah, seorang pengguna Reddit telah menyunting satu trailer lucu yang mengumpulkan pelbagai bug dan glitch yang terjadi dalam Cyberpunk 2077 di konsol generasi lama.
Jom layan:

 Cyberpunk 2077 – Launch Glitches Trailer (a compilation of early clips, reposted as the post was deleted) from cyberpunkgame

Dalam perkembangan terkini, Sony telahpun membuang Cyberpunk 2077 dari PlayStation Store, dan menyediakan pengembalian wang penuh (full refund) kepada pemain yang tidak berpuas hati dengan produk terbaharu CD Projekt Red ini.


Kisah Cyberpunk 2077 Lebih Pendek Daripada Witcher 3 Kerana Ramai Tak Pernah Habiskannya

CD Projekt telah mengesahkan bahawa jalan cerita utama yang disajikan dalam Cyberpunk 2077 akan lebih pendek berbanding apa yang mereka telah bawakan dalam The Witcher 3.
Faktor mereka memutuskan untuk memendekkan jalan cerita utama dalam game futuristik itu adalah disebabkan ramai pemain The Witcher 3 sebenarnya tidak habiskan kisah yang ada dalam game yang pertama kali diterbitkan pada 2015 itu.
Perkara ini didedahkan oleh pereka quest game ini, Patrick K. Mills ketika bercakap dalam temubual bersama CohhCarnage.
“Perbezaan antara perjalanan completionist [pemain yang suka habiskan semua kandungan game sehingga 100%] dan perjalanan cerita utama.. kami boleh katakan kisah utama dalam Cyberpunk 2077 akan sedikit lebih pendek daripada The Witcher 3 kerana kami menerima banyak rungutan tentang kisah utama The Witcher 3 yang terlalu panjang,” kata Mills.
“Melihat kepada metriknya, kamu dapat lihat jumlah ramai pemain yang sudah main game itu jauh, tapi tak pernah habiskannya pun sehingga tamat. Kami mahu kamu saksikan kisah penuhnya, jadi kami telah pendekkan jalan cerita utamanya, tapi kami ada banyak boleh dilakukan, dan dari segi perjalanan completionist, saya tiada nilainya.”
Sebagai perbandingan, menurut laman How Long To Beat, purata pemain menghabiskan kisah utama dalam The Witcher 3 ialah 52 jam, manakala completionist memerlukan lebih 179 jam. Ini hanyalah kandungan asas dalam The Witcher, tidak termasuk lagi expansion Hearts of Stone dan Blood and Wine.

Cyberpunk 2077 akan dilancarkan pada 19 November ini untuk PC, PS4, dan Xbox One, serta Stadia pada tahun ini juga. Versi penambahbaikan untuk PS5 dan Xbox Series X akan dilancarkan pada tahun hadapan.


7 Kategori Mobile, 3 Kategori PC Akan Dipertandingkan Dalam Acara Esports Sukan SEA 2021 Vietnam

Sepuluh kategori esports dalam lapan buah game yang akan dipertandingkan sebagai acara pingat dalam Sukan SEA 2021 di Hanoi, Vietnam telah diumumkan.
Berita ini dilaporkan oleh media Vietnam, Gamek.vn, dan disahkan oleh badan rasmi esports Malaysia, Malaysia Esports Federation (MESF).
10 kategori dalam 8 game yang akan dipertandingkan dalam acara dwi-tahunan dari 21 November hingga 12 Disember itu adalah seperti berikut:
League of Legends: Wild Rift (berpasukan lelaki dan berpasukan wanita) (mobile)Arena of Valor (berpasukan) (mobile)PUBG Mobile (solo dan berpasukan) (mobile)Free Fire (berpasukan) (mobile)Mobile Legends: Bang Bang (berpasuka) (mobile)League of Legends (berpasukan) (PC)FIFA Online 4 (berpasukan) (PC)CrossFire (berpasukan) (PC)
Daripada senarai ini, kita dapat saksikan bagaimana platform mobile mendominasi Sukan SEA kali ini. Dariapda 10 kategori yang dipertandingkan, 7 kategori adalah di platform mobile, manakala 3 pula di PC. Tiada sebarang kategori atau game dipertandingkan di konsol.
Sebagai perbandingan, Sukan SEA 2019 di Filipina mempertandingkan DotA 2 (PC), Starcraft II (PC), Mobile Legends: Bang Bang (mobile), Arena of Valor (mobile) dan Tekken 7 (PS4).


Satu Lagi Game PS5 Diumumkan, Outriders Adalah Game Co-Op Shooter, Saksikan Trailer

Sebelum ini, Godfall menjadi game pertama PS5 yang diumumkan. Terbaru, satu lagi game untuk konsol generasi seterusnya telah diperkenalkan.
Outriders merupakan sebuah game co-op antara 3 pemain, bergenre RPG shooter yang menggunakan latar belakang sains fiksyen yang gelap. Game ini dibangunkan oleh People Can Fly dan diterbitkan oleh Square Enix.
Outriders pernah diumumkan buat pertama kali pada E3 2019, namun ketika itu belum lagi diumumkan untuk platform konsol generasi seterusnya. People Can Fly merupakan sebuah studio yang pernah membawakan game first-person shooter Bulletstorm.
Jom layan trailer sinematik yang telah dikeluarkan:

Outriders akan dilancarkan untuk PS5, Xbox Series X, PS4, Xbox One dan PC. Disebabkan game ini akan menjadi game yang sedia ada semasa pelancaran konsol generasi seterusnya itu nanti, kita perlu menunggu pengumuman tarikh pelancaran PS5 dan Xbox Series X untuk mengetahui tarikh pelancaran Outriders pula.


Project Valerie Razer Ditemui! Dijual Di China Pada Harga USD22,000!

Menurut laporan terkini, laptop-laptop Project Valerie Razer tidak lagi berada di AS.

Baru-baru ini Razer telah mengumumkan Project Valerie, sebuah rekaan konsep untuk gaming laptop dengan menampilkan 3 monitor terbina. Beberapa hari kemudian, 2 prototaip laptop tersebut telah dilaporkan hilang! Sehinggakan CEO Razer, Min-Liang Tan telah menawarkan ganjaran USD25,000 kepada sesiapa yang memiliki maklumat yang mampu membawa kepada penangkapan pihak yang melakukan perbuatan tidak bertanggungjawab ini.
Bagaimanapun sebuah post jualan telah muncul di China yang menawarkan sebuah laptop yang kelihatan SANGAT serupa dengan laptop Project Valerie pada harga 150000 Yuan atau sekitar USD22,000! Perghh, lagi mahal daripada laptop gaming Acer Predator 21 X yang berharga USD8,999!
Bagaimanapun, kalau dah sampai China, tunggu masa ajelah untuk dapat versi Valerie Made in China yang pastinya lebih murah!


Lost In Play: Main Game Tapi Rasa Macam Tengok Kartun Di TV

Alami pengembaraan dua adik beradik, bertemu dengan pelbagai makhluk magik, selesaikan puzzle — main game tapi rasa macam tonton kartun di televisyen.
Lost In Play akan dilancarkan pada 10 Ogos ini untuk Switch dan PC (Steam).


Bluehole Sedang Berbincang Dengan Sony Untuk Bawakan PUBG Ke PS4 Selepas Pelancaran Di Xbox One

Sehingga ke hari ini, PlayerUnknown’s Battlegrounds telah mencapai jualan sebanyak 13 juta dalam masa enam bulan. Malah, turut menjadi pemegang sebagai game paling ramai dimainkan pada satu-satu masa di Steam.
Dan ia masih belum diumumkan untuk PlayStation 4. Tidak secara rasmi. Ia mungkin telah dicadangkan pada masa lalu yang mana akhirnya ia akan hadir ke konsol Sony tersebut, tapi seperti yang kita tahu, developer Bluehole sememangnya tidak membuka mulut mengenai eksklusiviti game ini di konsol Xbox One.
Kita tahu PlayerUnknown’s Battleground akan hadir ke Xbox One melalui Xbox Game Preview pada hujung tahun ini. Dan kita juga tahu yang pelancaran penuhnya dirancangkan pada awal tahun 2018. Tapi, ke mana ia meletakkan potensi game ini untuk versi PS4?

Dalam temubual terbaru dengan Bloomberg, pengasas Bluehole, Chang Byung-gyu mengesahkan pihak developer telah bercakap dengan kesemua syarikat konsol utama, secara spesifiknya menyebut percakapan yang berterusan dengan pihak Sony dalam memperkenalkan versi PS4 selepas pelancaran di Xbox One.
Menariknya, Chang berkata Bluehole sedang berada dalam perbincangan dengan semua syarikat konsol utama, tapi hanya menyebut syarikat Sony sahaja. Adakah Nintendo Switch juga termasuk sekali dalam “kesemua syarikat konsol utama” itu? Hanya masa akan menentukan.


Wakil-Wakil Thailand Bolot Kemenangan Pertandingan PES 16 KLIH!

Para pemain dari negara Gajah Putih pulang dengan kegembiraan selepas membolot kemenangan di Kota Damansara.

Semalam, team JomGaming telah menghadiri Pertandingan Pro Evolution Soccer (PES) tajaan Kuala Lumpur International Hotel (KLIH) di GameBond. Ia merupakan pertandingan offline pertama yang dianjurkan oleh PES League Malaysia.
Dengan slots yang dibuka sebanyak 32 buah, ia bukan sahaja menarik minat para pemain PES di kawasan sekitar – malah turut dimeriahkan oleh para pemain dari luar Lembah Klang juga! Paling menarik, 4 pemain terbaik dari negara Thailand turut menghadirkan diri!
Berikut adalah 16 pemain yang berjaya meloloskan diri ke peringkat kalah mati:

Charin Changool (Mr. One B)
Mohd Hafeez Shariffudin (Feezness)
Charin Changool (Mr. One A)
Mohamad Hafiz Asha (hafiz asha)
Anantarak Vorravich (Arm Akanichi B)
Tengku Erwan Martino (Silent Killer)
Burin Lhaosri (Yim Bangsaen A)
Burin Lhaosri (Yim Bangsaen B)
Anantarak Vorravich (Arm Akanichi A)
Wan Lukmanul Hakim (Lookman)
Tengku Erwan Martino (Meal Greymon)
Mus’ad Nur (Mus Pires B)
Rujikorn Taewattanasakul (Bossui A)
Adib Aziz (Emarosa B)
Rujikorn Taewattanasakul (Bossui B)
Mohd Hafeez Shariffudin (Magneto)

4 pemain dari Thailand telah membuktikan mengapa mereka sanggup datang sejauh ini untuk pertandingan PES ini. Keempat-empat slots di peringkat separuh akhir telah dibolot oleh kesemua pemain Thailand!
Di akhir pertandingan, Rujikorn Taewattanasakul atau lebih dikenali sebagai Bossui telah dinobatkan sebagai juara selepas menang tipis 1-0 dengan rakan senegara, Charin Changool (Mr. One A) dalam satu perlawanan akhir yang sangat sengit. Anda boleh saksikan aksi perlawanan akhir ini di bawah. Kedua-dua pemain memakai Bayern Munich – Bossui (Putih) vs Mr One A (Merah).

Jika anda biasa dengan scene PES di Asia Tenggara ini, pastinya nama Bossui ini tidak asing lagi dalam sebutan anda. Beliau merupakan finalis di Kejohanan PES Champions League Final yang diadakan di Hanoi, Vietnam pada bulan Apil lalu, sebelum tumpas di Final dengan wakil tuan rumah, Duy Map.
Tahniah kami ucapkan kepada para pemenang!
Berikut adalah beberapa gambar di sekitar pertandingan ini tadi:

Sekiranya anda tidak berkesempatan untuk menyertai pertandingan ini, kami difahamkan PES League Malaysia akan menganjurkan pertandingan PES yang seterusnya dalam masa terdekat dengan membuka slots yang lebih banyak. Nantikan pengumuman ini akan datang dari kami di JomGaming.
Sementara itu, anda boleh dapatkan maklumat terkini mengenai komuniti PES di Malaysia ini di laman Facebook mereka di sini.


Jualan Pelancaran CoD: Infinite Warfare Menurun Hampir 50% Berbanding Black Ops 3

Satu tamparan yang hebat kepada francais yang cukup tersohor ini.

Menurut laporan Eurogamer, jualan pelancaran Call of Duty: Infinite Warfare di pasaran UK telah menurun 48.5 peratus jika dibandingkan dengan jualan pelancaran Call of Duty: Black Ops 3. Kedua-dua game ini dilancarkan pada waktu yang agak sama, di tahun yang berbeza, iaitu pada Jumaat dalam bulan November.
Namun begitu, ia jauh sekali untuk mengatakan bahawa Infinite Warfare memiliki hasil jualan yang sangat teruk jika dibandingkan dengan game-game yang dikeluarkan pada tahun ini. Infinite Warfare masih lagi menjadi game kedua terlaku semasa pelancaran, berada di belakang FIFA 17, walaupun telah kehilangan sejumlah jualan tersebut.
Dan perlu diingat juga bahawa Infinite Warfare tidak dikeluarkan di platform PS3 dan Xbox 360, seperti yang dilakukan kepada Black Ops 3.
Walau bagaimanpun, jika dibuang kiraan jualan last-gen platforms itu, Infinite Warfare tetap kehilangan 43.6 peratus hasilan jualan pelancaran, menurut Eurogamer yang memetik data daripada syarikat Chart-Track yang berpusat di UK.

Beberapa hari lalu, dicatatkan bahawa Farming Simulator 17 kini lebih popular berbanding Infinite Warfare di Steam.


Trailer Terbaru Kingdom Hearts HD 2.8 Paparkan Gameplay Dan Cutscene

Square Enix telah berkongsi trailer baru untuk Kingdom Hearts HD 2.8!

Asalnya dijualkan untuk diterbitkan pada September lepas, Square Enix telah mengambil keputusan untuk melewatkan keluaran sehingga bulan Januari tahun hadapan.
Kingdom Hearts HD 2.8 Final Chapter Prologue akan mengandungi koleksi yang berikut:

Kingdom Hearts Dream Drop Distance HD
Kingdom Hearts 0.2: Birth by Sleep – A Fragmentary Passage
Kingdom Hearts χ Back Cover

Kingdom Hearts HD 2.8 Final Chapter Prologue bakal menemui peminat-peminat di PlayStation 4 pada 27 Januari nanti.


Sony Buang Cyberpunk 2077 Dari PS Store, Sediakan Refund Penuh Untuk Versi Digital

Setelah kira-kira seminggu kita menyaksikan kontroversi pelancaran Cyberpunk 2077 yang teruk di platform konsol, serta isu refund antara CD Projekt Red dengan Sony — akhirnya Sony mengambil langkah yang dinantikan ramai.
Sony telah menyediakan satu laman khas di laman web PlayStation, sekaligus mengeluarkan kenyataan rasmi mereka terhadap isu yang dialami pemain PS4 terhadap Cyberpunk 2077.
Sony telah mengumumkan bahawa mereka akan mengembalikan semula wang penuh (full refund) Cyberpunk 2077 yang para pemain beli secara digital di PlayStation Store, sekiranya pemain tersebut memohon untuk mendapatkan refund.
Dalam kenyataan ini, Sony turut mendedahkan bahawa mereka telahpun membuang game tersebut dari PlayStation Store. Berapa lama ia akan hilang? Akan dimaklumkan kemudian, kata Sony. Makna kata, pemain yang baru saja nak membeli game ini di PlayStation Store, korang tidak akan menemuinya, buat masa ini.

SIE strives to ensure a high level of customer satisfaction, and we will begin to offer a full refund for all gamers who have purchased Cyberpunk 2077 via PlayStation Store and want a refund. Please visit the following link to initiate the refund: https://t.co/DEZlC0LmUG.— Ask PlayStation (@AskPlayStation) December 18, 2020

Untuk pemain yang memiliki Cyberpunk 2077 versi disk fizikal, dan ingin mendapatkan refund, seperti yang dah diberitahu CDPR sebelum ini, korang boleh cuba mendapatkan refund dari kedai yang dibeli terlebih dulu. Sekiranya tidak berjaya, CDPR telah menyediakan satu emel khas — [email protected] — yang akan membantu para pemain untuk mendapatkan refund.


Dapatkan Battlefield 4 RM20 Di PS4 Dan PS3 Sekarang!

Sempena Summer Sale yang sedang berlangsung kini, Battlefield 4 dan Battlefield Hardline kini ditawarkan dengan harga RM20!

Tawaran ini anda boleh dapatkan di PlayStation Store (akaun Malaysia) bermula 10 Ogos hingga 24 Ogos 2016.
RM20 ini boleh didapatkan di PS3 dan PS4 untuk kedua-dua game. Jom download menerusi link di bawah:

Battlefield 4 (PS4)
Battlefield 4 (PS3)
Battlefield Hardline (PS4)
Battlefield Hardline (PS3)

Sekiranya anda peminat tegar siri Battlefield (pastinya anda sudah memilikinya), apa lagi jom ajak rakan-rakan anda untuk sama-sama menikmati game-game ini!
JomBaca: Battlefield 4 Bakal Menerima UI Terbaru Yang Sama Seperti Battlefield 1


Outriders Asia Release Confirmed

TOKYO (October 9th, 2020) – Square Enix Co., Ltd., is excited to announce OUTRIDERS™, the highly anticipated upcoming RPG-Shooter from People Can Fly, the developers of Gears of War:  Judgment and BULLETSTORM, and Square Enix External Studios, the minds behind SLEEPING  DOGS® and JUST CAUSE®, will be releasing worldwide on February 2nd, 2021.
Watch the OUTRIDERS Release Date Announce Trailer Here:

OUTRIDERS will feature full cross-play compatibility across all formats, meaning players across  PS4, PS5, Xbox One, Xbox Series X|S, and PC will be able to play together regardless of what  platform they are on.
Players who purchase OUTRIDERS on current-gen consoles will also be able to upgrade from  PlayStation 4® to PlayStation 5® or from Xbox One to Xbox Series X|S for free with Smart  Delivery.
“We’re very happy to announce that we can offer full cross-play support and a free next-gen  upgrade plan for OUTRIDERS players. Even if you’re not picking up your PS5 or Xbox Series X  quite yet, we’ve got you covered. If you buy the current-gen version of OUTRIDERS, we’ll give  you the next-gen version for free,“ said Jon Brooke, Co-Head of Studio at Square Enix External  Studios.
“We’re taking a little bit longer to ensure players have the best possible experience with  OUTRIDERS, we’re also including new features like Cross-Play which will make our game much  more accessible on all platforms.” added Lee Singleton, Co-Head of Studio at Square Enix  External Studios.
OUTRIDERS will release in Asia on PlayStation 5®, PlayStation 4®, Xbox Series X|S, Xbox One,  and PC* on February 2nd, 2021.
Pre-order OUTRIDERS now to receive the Hell’s Rangers Content Pack, which includes: The Hell’s Rangers Male and Female Gear Sets.
The Hell’s Rangers Arsenal of 11 unique Guns.
The Hell’s Rangers Truck Mods and Decals.


Among Us, Cyberpunk 2077 Mendominasi Steam Pada 2020 – Game Terlaris, Paling Banyak Dimainkan

Setiap tahun, Steam akan mengeluarkan ringkasan terhadap apa yang berlaku sepanjang tahun di platform gaming terbesar itu.
Maka, untuk tahun 2020, kita telah mengetahui apakah game yang mendominasi Steam. Dua kategori ringkasan yang sentiasa menjadi bualan hangat ialah apakah game yang paling laris (jumlah pendapatan yang diperoleh) dan apakah game yang paling banyak dimainkan (mengumpulkan jumlah pemain serentak tertinggi).
Seperti biasa, Steam membahagikan 100 game paling laris sepanjang tahun kepada empat tingkat iaitu Platinum, Gold, Silver dan Bronze. 12 game yang disenarai dalam Platinum, atau game paling laris sepanjang tahun di Steam iaitu (tidak mengikut apa-apa susunan):
Among UsCyberpunk 2077Grand Theft Auto VPUBGCounter Striker: Global OffensiveDoom EternalFall GuysMonster Hunter WorldRed Dead Redemption 2Destiny 2Dota 2Rainbow Six Siege
Untuk kategori game paling banyak dimainkan di Steam sepanjang 2020, terdapat hanya 11 game yang berjaya mencapai 200,000 atau lebih pemain serentak pada satu-satu masa. Game-game tersebut ialah:
Grand Theft Auto VDota 2Monster Hunter WorldCounter Striker: Global OffensiveCyberpunk 2077TerrariaDestiny 2PUBGMount & Blade II: BannerlordLife is Strange 2Among Us
Selain game-game ‘wajib’ yang akan masuk ke dalam ringkasan tahunan ini seperti PUBG, CS:GO, Dota 2, dan GTA V — ada beberapa game lain yang sebenarnya telah turut mendominasi dunia gaming pada tahun penuh mencabar ini, antaranya Among Us, Cyberpunk 2077 dan Fall Guys.
Secara ringkas, Among Us meletop apabila ia mula dimainkan oleh beberapa streamer terkemuka, walaupun game ini telah berusia dua tahun; Cyberpunk 2077 pula tetap menjadi game paling dinantikan walaupun menimbulkan bermacam kontrversi; serta Fall Guys pula cukup popular semasa awal pelancarannya kerana membawakan gameplay seakan Istana Takeshi yang comel.
Korang boleh lihat sendiri ringkasan penuh Steam untuk tahun 2020 di pautan ini.


‘C4 Jeep Stuff’ Kini Kembali Ke Battlefield 1, Macam Ini Cara Nak Lakukannya! Tankers, Jaga-Jaga Belakang!

Sekiranya anda telah menghabiskan beratus-ratus jam di Battlefield 3 dan Battlefield 4, istilah ‘C4 Jeep Stuff’ semestinya cukup anda kenali. C4 Jeep Stuff adalah satu kombo yang sangat ditakuti oleh pembawa-pembawa tegar pelbagai jenis kereta kebal dalam Battlefield kerana sekali ia terlepas, mereka tidak akan ada peluang untuk merespon kepada serangan ini.

Senang cerita, gerakan ini melekatkan letupan C4 di kenderaan-kenderaan ringan seperti jip atau motorsikal. Kemudian, bawa dan lepaskan kenderaan yang telah dilekatkan C4 ini ke arah kereta kebal musuh dan letupkan C4 itu. Kereta kebal musuh itu akan musnah tanpa pembawanya menyedari kehadiran C4 Jeep Stuff tadi. Cukup mudah.
Gerakan ini cukup popular, sehinggakan, Neebs Gaming pernah mencipta lagu dan video montaj khas tentang ‘gerakan maut’ ini:

Siap ada versi remix pula lagi:

Walau bagimanapun, atas sebab yang tidak diketahui (mungkin DICE tidak suka pemain berseronok), ‘fungsi’ ini tidak dibawa lagi ke dalam siri ini yang terbaru, iaitu Battlefield 1. Gajet yang seakan-akan C4 itu ada, iaitu Dynamite, namun gajet ini tidak dapat dilekatkan kepada mana-mana permukaan. Maka, C4 Jeep Stuff tidak mampu lagi dilakukan.
Terbaru, seorang pengguna Reddit telah menemui sebuah video oleh seorang pemain Battlefield 1 Jepun yang telah menemui cara yang paling mirip kepada gerakan C4 Jeep Stuff. Caranya adalah:

Letakkan mine di permukaan yang boleh dipecahkan, seperti kotak
Ambil motorsikal dan langgar kotak yang diletakkan mine itu tadi sehingga kotak tersebut pecah
Apabila kota itu telah pecah, mine tersebut akan melekat ke motorsikal yang melanggar kotak itu
Kemudian, lakukan seperti gerakan C4 Jeep Stuff yang biasa – bawa motorsikal tersebut ke arah kereta kebal, lompat dan lepaskan motorsikal dan lihatlah ia meletup (tidak perlu tekan apa-apa butang kerana ia bukan Dynamite, ia Mine)

Anda kena tontonnya sendiri untuk mempercayai:

Kemudian, cara ini terus dicuba oleh DANNYonPC. Sememangnya cara ini berkesan:

Kepada pembawa-pembawa tegar kereta kebal, jaga-jaga ya. Mimpi ngeri anda yang selama ini telah hilang akan kembali menghantui! Muahahahaha!


Video Terbaru Nintendo Switch Memberikan Ringkasan Keseluruhan Tentang Konsol Switch

Sebulan sebelum Nintendo Switch bakal dipasarkan, Nintendo mengeluarkan video bagi memberi gambaran secara padat dan ringkas tentang konsol Switch ini.

Melalui video ini juga, ia menunjukkan kepelbagaian Nintendo Switch sebagai konsol yang boleh dimainkan di mana-mana sahaja: main di depan TV mahupun main sebagai handheld dengan menggunakan Joy-Con.
Joy-Con
Joy-Con antara salah satu keistimewaan untuk konsol baru ini kerana mempunyai pelbagai ciri-ciri unik seperti gyroscope dan accelerometer untuk mengesan pergerakan serta sensor InfraRed (IR) untuk mengesan jarak dan bentuk sesuatu benda atau bentuk.
Anda boleh lihat video secara penuh di bawah:

Nintendo Switch akan dipasarkan pada 3 Mac 2017 di seluruh dunia dengan anggaran harga bermula dari RM1399. Ingin mengetahui butiran penuh konsol Nintendo Switch dan game untuk konsol ini? Klik di sini untuk mengetahui lebih lanjut.


Sinopsis Tentang Siri TV Resident Evil Di Netflix Telah Tertiris?

Sehingga kini, Netflix masih boleh belum mengumumkan secara rasmi tentang produksi siri TV live-action Resident Evil yang akan diterbitkan oleh syarikat streaming itu, namun beberapa sumber yang boleh dipercaya telah mengesahkannya.
Terbaharu, sinopsis tentang siri tv itu telah dinaikkan secara tidak sengaja oleh Netflix di laman Media Center mereka, dan ini mungkin telah menguatkan lagi tentang produksi ini. Walaupun deskripsi ini telah dipadamkan, ia sempat di-screenshot oleh Jawmuncher dan dikongsikan di ResetEra.
Di bawah ialah deskripsi yang telah dinaikkan itu (tanpa terjemahan):

“The town of Clearfield, MD has long stood in the shadow of three seemingly unrelated behemoths – the Umbrella Corporation, the decommissioned Greenwood Asylum, and Washington, D.C. Today, twenty-six years after the discovery of the T-Virus, secrets held by the three will start to be revealed at the first signs of outbreak.”

It has finally been confirmed that a Netflix adaptation of Resident Evil is in the works. Attached is a description taken from Netflix's Media Center. See also a WaybackMachine archive of the search result we took a few minutes ago:https://t.co/sAtmqupwuV pic.twitter.com/wmPgoLtafI
— Resident Evil Wiki (@RE_Wiki) February 7, 2020
Deskripsi ini boleh dikatakan selari dengan apa yang dilaporkan oleh Deadline kira-kira setahun lalu, menandakan kedua-dua laporan dan info tertiris ini mungkin adalah sahih.
Apa-apa pun, seperti biasa, selagi ia belum disahkan secara rasmi oleh Netflix, anggaplah ini sebagai satu khabar angin sahaja.


E3 2016: Superhot – Game FPS Hentikan Masa Ini Juga Akan Ada Dalam Versi VR!

Superhot, game FPS yang membolehkan korang memperlahankan masa bila saja korang tidak bergerak akan datang ke Oculus Rift!

Paling best bagi Superhot VR ini adalah kebolehan untuk dual-wield – gunakan dua penumbuk, dua senjata sekaligus! Korang akan boleh menembak, bertumbuk menggunakan controller Oculus Touch sambil mengelak peluru ala Neo di dalam filem The Matrix.
Masih tiada berita berkenaan tarikh pelancaran Superhot VR ini, ataupun sekiranya ia akan dibawa ke platform VR yang lain seperti HTC Vive ataupun PlayStation VR. Kalau korang berminat, boleh aje cuba mainkan Superhot di PC, Mac, Linuc ataupun Xbox One!


Penggambaran Filem Uncharted Telah Tamat, Mark Wahlberg Tunjuk Baju Sully

Setelah tergendala lebih 10 tahun, bertukar tujuh pengarah, kita tentunya sudah merasakan filem ini tidak akan berjaya disiapkan. Tapi itulah apa yang berlaku sahaja berlaku.
Akaun Twitter rasmi filem Uncharted telah mengumumkan bahawa penggambaran filem itu telahpun tamat. “Sic Parvis Magna. That’s a wrap on #UnchartedMovie,” kata tweet tersebut sambil memuatnaik gambar yang menunjukkan nama pengarahnya, Ruben Fleischer dan pengarah fotografinya, Chung-Hoon Chung.

Sic Parvis Magna. That’s a wrap on #UnchartedMovie. pic.twitter.com/0BmG5oHCsk— Uncharted (@unchartedmovie) October 29, 2020

Dalam masa yang sama, pelakon untuk watak Sully, Mark Wahlberg pula telah mendedahkan salah satu baju yang dipakainya ketika penggambaran. Sememangnya, ia merupakan baju kameja yang cukup sinonim dengan apa yang Sully selalu pakai dalam francais video game Uncharted, malah ada juga rokok cerut terletak di atas meja yang menjadi kegemaran Sully.

Here we go, kid. @unchartedmovie @Naughty_Dog pic.twitter.com/xpL7etW6qf— Mark Wahlberg (@markwahlberg) October 29, 2020

Filem Uncharted ini akan diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia akan dibintangi oleh Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem ini dijadualkan akan ditayangkan pada Julai 2021.


Semua Boleh Main Rocket League Secara Percuma Bermula Minggu Hadapan

Psyonix telah mengumumkan pada Julai lalu bahawa Rocket League akan bertukar menjadi sebuah game yang percuma untuk dimainkan semua (free-to-play). Kemudian, pada awal bulan ini, mereka telah berkongsikan lebih lanjut setiap perubahan yang bakal dibawakan dalam kemaskini akan datang itu.
Terkini, Psyonix akhirnya telah mendedahkan tarikh tepat pelancaran yang bakal menukar model bisnes game bola-sepak-kereta itu. Rocket League akan bertukar menjadi sebuah game free-to-play pada 23 September ini.
Selain mengingatkan tentang ciri-ciri baharu yang telah diumumkan sebelum ini seperti wajah menu baharu, kehadiran cross-progression, dan lain-lain; ada satu lagi berita baik untuk pemain Epic Games Store.
Apabila pemain masukkan Rocket League ke dalam library di Epic Games Store dari 23 September hingga 23 Oktober ini, pemain akan dihadiahkan kupon bernilai USD10. Kupon ini boleh digunakan untuk membeli game atau add-on di platform tersebut yang bernilai USD14.99 ke atas.
Psyonix turut mengeluarkan sebuah trailer sinematik yang mengagumkan untuk meraikan pelancaran ini. Jom layan:

Bermula minggu hadapan, semua pemain di PC, PS4, Xbox One dan Switch bakal menikmati game yang sangat menyeronokkan ini secara percuma. Kepada pemain sedia ada, ajak semua kawan-kawan yang tidak pernah main game ini!


Trunks Didedahkan Sebagai Karakter Seterusnya Yang Boleh Dimainkan Dalam Dragon Ball FighterZ, Closed Beta Bakal Tiba

Semasa E3 2017, kita telah disajikan dengan gameplay 3v3 menampilkan Goku, Vegeta, Gohan, Frieza, Cell dan Majin Buu. Ia sememangnya cukup mengagumkan.

Terbaru, melalui majalah Jump (via Siliconera) kita dapat melihat bahawa Trunks telah ditambah ke dalam karakter yang boleh dimainkan dalam Dragon Ball FighterZ – menyertai 6 karakter yang telah diperlihatkan sebelum ini.
Majalah itu juga mendedahkan bahawa sesi closed beta akan diadakan tidak lama lagi, walau bagaimanapun tidak menyatakan sebarang tarikh.

Game ini dibangunkan oleh Arc System Works, developer yang menjayakan banyak fighting game berpengaruh masakini ini akan membawakan pertarungan 3v3.
Seperti huruf ‘Z’ yang terdapat dalam judulnya, game ini akan menggunakan latar belakang di era Dragon Ball Z.
Bandai Namco telah mengumumkan Dragon Ball FighterZ untuk PS4, Xbox One dan PC dan dijangka akan diterbitkan pada awal 2018.

JomBaca: Tak Puas Dengan Trailer Pertama? Ini Gameplay Dragon Ball FighterZ Yang Ke-2!


Kuala Lumpur Hunters Dinobatkan Sebagai Juara The Legends Circuit (TLC) Malaysia, Bawa Pulang RM40,000

The Legends Circuit (TLC) Malaysia: Grand Finals telah berlangsung pada Sabtu lalu, 25 Mac 2017, di Pulau Pinang. Ia merupakan liga perdana League of Legends (LoL) yang dianjurkan oleh Garena di Malaysia.

Dua pasukan, iaitu Kuala Lumpur Hunters (KLH) vs Swestic telah berentap di peringkat akhir. Kuala Lumpur Hunters telah dinobatkan sebagai juara selepas kemenangan 3-0 ke atas Swestic, seterusnya membawa pulang wang tunai sebanyak RM40,000!
Dengan kemenangan ini, Kuala Lumpur Hunters akan mewakili Malaysia ke pertandingan peringkat Asia Tenggara, Garena Premier League (GPL).
Di bawah kendalian pengurus KLH Luqman “Crowe” Abdullah yang berpengalaman, barisan pemain seperti Adrian “Shiro” Lee, Eric “Qaspiel” Sia Sze Pin, Chan “Arrhedge” Roonghan, Adrian “CO4” Leng, Ramsay “Bipolar” Devaraj dan Joseph “CoolCat” Lime telah berjaya membentuk pasukan yang baik untuk menumpaskan Swestic.
Dalam kenyataan media yang dikeluarkan, Dickson Lee, TLC & Garena eSports Commissioner berkata, “kami sangat berbangga dengan KLH yang konsisten, menunjukkan bahawa Malaysia mampu untuk membina sebuah pasukan League of Legends (LoL) yang berkaliber tinggi, di mana mereka bersedia untuk peringkat antarabangsa. Beberapa bulan akan datang adalah cabaran yang sangat mengujakan untuk negara dalam GPL 2017, yang mana ia akan membawa kita kepada World Championships.”
Pertandingan yang pertama kali diadakan di Pulau Pinang itu telah menyaksikan KLH mengesahkan kejuaraan keempat berturut-turut mereka dalam The Legends Circuit (TLC) Malaysia.


Usain Bolt Kata Main Game Bantu Beliau Menjadi Juara Olimpik

Usain Bolt merupakan manusia pelari pecut terpantas yang pernah berjalan di muka bumi ini. Itu semua orang sudah tahu.
Tapi, apa yang umum tidak mengetahui adalah atlet asal Jamaica itu merupakan seorang gamer tegar, dan beliau sendiri mendedahkan bahawa bermain game membantu beliau menjadi juara Olimpik.
Dalam satu temu ramah bersama BBC secara hologram, Bolt memberitahu bahawa beliau sangat kompetitif ketika bermain Mario Kart dan Mortal Kombat, sama seperti ketika beliau membuat larian-larian di trek.
Bolt menjelaskan yang bermain video game telah membantunya menjadi lebih dahagakan kejayaan, untuk terus mendominasi dalam apa jua permainan. Katanya lagi, apabila beliau berada di atas trek, mentaliti yang sama timbul seperti beliau sedang bermain game.
Beliau kemudian menceritakan kisah zaman kanak-kanaknya di mana beliau kadang-kala akan ponteng latihan trek untuk bermain di kedai game berdekatan. Jurulatihnya kemudian akan menelefon bapanya untuk memberitahu Bolt tidak hadir ke latihan.
Usain Bolt dan video game bukanlah sesuatu yang asing. Kalau korang ingat, dalam PES 2018, Konami turut membawakan Usain Bolt sebagai pemain yang boleh didapatkan dalam mode myClub.


Ubisoft Bawa Perubahan Besar Kepada Rainbow Six Siege Dalam Kemaskini Terbaru, Nota Patch Dikeluarkan

Setiap kali musim baru dilancarkan, kelazimannya Rainbow Six Siege akan ditampilkan dengan pelbagai perubahan baru, semestinya untuk memperbaiki game ini ke tahap yang lebih baik.

Dan Year 2 Season 3 juga tidak ketinggalan dalam membawakan perubahan-perubahan besar, melalui pelancaran DLC Operation Blood Orchid pada minggu hadapan. Terbaru, Ubisoft telah mengeluarkan nota patch, menyenaraikan kesemua perubahan dan pengimbangan baru yang bakal digunakan.
Daripada sekian banyak perubahan yang disenaraikan, di bawah adalah beberapa yang kami rasakan perubahan paling besar dibawakan ke dalam game ini. Jom kita tengok.
Perubahan Besar Terhadap Pencahayaan & Grafik
Ubisoft dalam kemaskini kali ini cukup fokus dalam memperbaiki grafik dalam game ini, terutamanya yang boleh memberikan kesan kepada gameplay seperti pencahayaan.
Antaranya adalah menambahbaik penglihatan para pemain semasa melihat dari dalam ke luar melalui lubang kecil, dan sebaliknya. Penglihatan lebih jelas akan dibawakan dan korang boleh lihat perbezaannya sebelum dan selepas kemaskini ini di bawah:
 Berikut pula adalah beberapa kesan grafik yang ditambaik, memperlihatkan visual yang lebih kemas:

Tiada Skop ACOG Untuk Sesetengah Defenders
Bermula dari kemaskini ini, Defenders yang mempunya speed 2 atau 3, tidak akan mempunyai pilihan untuk meletakkan skop ACOG di senjata utama mereka. Faktor kepada perubahan ini adalah Ubisoft mahu Defenders melakukan flanking-flanking, namun ia perlu disertakan dengan risiko.
Misalnya, Operator seperti Bandit dan Jager boleh dikatakan terlalu overpowered kerana memiliki speed yang sangat pantas, dalam masa yang masa boleh mematikan musuh dari jarak jauh. Ini yang mahu diubah.
Attackers Boleh Menggunakan 2 Drone

Buat masa ini, jika Attackers mengeluarkan drone kedua di samping drone yang pertamanya masih belum dimusnahkan, drone yang pertama itu secara automatiknya akan tidak lagi boleh digunakan. Pemain perlu meneruskan permainan dengan hanya menggunakan satu drone (kedua) itu sahaja.
Itu bakal berubah dalam kemaskini akan datang ini. Jika drone pertama masih lagi ada dan pemain mengeluarkan drone kedua, Attackers boleh bertukar-tukar antara kedua-nya.
Saiz Kemaskini
Ubisoft juga mendedahkan berapakah saiz kemaskini ini. Ia boleh dikatakan agak besar. Di platform PC dengan Ultra HD mempunyai saiz sebesar 42GB, PC tanpa Ultra HD sebesar 26GB, serta Xbox One dan PS4 adalah 15GB.
Harap korang dapat bersabar menantikan patch ini siap dimuat-turun!

Ini adalah beberapa sahaja perubahan yang bakal dibawakan ke dalam Rainbow Six Siege. Korang boleh baca senarai penuh nota patch ini di sini.
Dan semestinya kemaskini ini nanti akan menampilkan tiga Operator baru dan satu map baru yang digelar Theme Park. Kemaskini ini akan dilancarkan serentak dengan DLC Operation Blood Orchid pada 5 September ini.
JomBaca: Ubisoft Dedikasikan Seorang Pemain Handalan Rainbow Six Siege Yang Telah Meninggal Dunia Dalam Map Terbaru


CD Projekt Red ‘Dalam Proses’ Untuk Lancarkan Semula Cyberpunk 2077 Dalam PlayStation Store

Cyberpunk 2077 bakal memasuki usia enam bulan tidak lama lagi. Walau bagaimanapun, para pemain PlayStation masih terpinga-pinga bilakah game open-world itu bakal masuk semula ke dalam PlayStation Store.
Dalam laporan kewangan terbaharu, CD Projekt Red ada berkongsikan tentang perkembangan terkini isu tersebut, walaupun bukanlah sebarang perkembangan yang signifikan.
CDPR mendedahkan bahawa terdapat nilai-nilai tertentu yang Sony arahkan CDPR untuk capai, namun tidak menyatakan apakah syarat itu.
“Kami tidak boleh mendedahkan secara terperinci tentang perkembangan tersebut, tapi satu proses sedang berjalan,” ujar CDPR. “Kami sedang mengusahakannya.. perbincangan sedang diadakan.. keputusannya akan diumumkan apabila ia bersedia untuk diumumkan.”
Wakil Pembangunan Bisnes CDPR, Michał Nowakowski menolak untuk memperincikan apakah yang mereka sedang bincangkan dengan Sony dan Microsoft tentang apakah yang diperlukan untuk melancarkan versi konsol generasi terkini Cyberpunk 2077.
“Kalau 20 tahun akan datang saya ada menulis memoir, saya berjanji saya akan menjawabnya,” seloroh Nowakowski.

About getting back on PSN: CDPR says there are metrics Sony needs them to hit. "We cannot go into the details of where we are with that. But there is a process. We're in the middle of [it]…conversations happening…the decision will be announced when it's ready to be announced"— Stephen Totilo (@stephentotilo) May 31, 2021

Kepada korang yang hanya memiliki PS4 atau PS5 sebagai sistem gaming, dan teringin benar bermain Cyberpunk 2077, sama-samalah kita nantikan bilakah Sony dan CDPR akan mencapai kata sepakat untuk melancarkannya semula ke store itu.
Disember lalu, setelah pelancarannya di konsol begitu teruk yang penuh dengan glitch, Sony telah menyediakan laman khas untuk mengembalikan semula wang pemain secara penuh (full refund), sekaligus membuang game itu dari PS Store dan tidak membenarkan pemain-pemain baharu untuk membelinya.


Microsoft Dikhabarkan Sedang Membangunkan 2 Konsol Akan Datang – Salah Satunya Adalah Perkhidmatan Streaming

Dua konsol akan datang daripada Microsoft? Dengan 2 fungsi berbeza?

Khabar angin mula berlegar-legar yang mengatakan bahawa Microsoft akan mengeluarkan dua jenis konsol baru yang mempunyai fungsinya yang berbeza antara satu sama lain.
Semasa persidangan Microsoft di E3 2018, Ketua Xbox, Phil Spencer mendedahkan yang mereka sedang menghasilkan dua konsol terbaru. Spencer ada menyebut bahawa konsol itu berada di bawah kod nama ‘Scarlett’. Untuk konsol yang pertama, Microsoft akan membinanya secara tradisional seperti konsol-konsol yang lain yang mana ia mungkin lebih berkuasa dari Xbox One X.
Tetapi untuk konsol yang kedua iaitu Scarlett, menurut sumber dalaman dari Microsoft Brad Sams, Microsoft sedang mempersiapkan perkhidmatan streaming video game yang diberi kod nama ‘Scarlett Cloud’. Ia akan membenarkan syarikat itu untuk menjual versi yang lebih murah untuk konsol Scarlett yang mana kebanyakan konsol memerlukan kos yang tinggi untuk mengendalikan input tempatan melalui controller dan WiFi.

Menurut laman web Thurrott juga mengatakan bahawa konsol itu akan menjadi lebih ringan kerana kotaknya hanya menerima input dari controller, paparan imej di skrin dan kebolehan untuk mengesan pertukaran kepada perkakasan tempatan.
Jika khabar angin ini benar, versi streaming konsol itu akan memerlukan langganan yang lebih besar, bersama-sama dengan barisan versi Game Pass yang dilanjutkan. Namun dari sisi negatif, ia akan memerlukan akses internet yang pantas dan stabil yang mana mungkin akan menjadi masalah bagi sesetengah negara.
Pembangunan konsol Scarlett Cloud juga dikatakan lebih maju dari konsol versi tradisional itu kerana Microsoft mahu memastikan bahawa komponen-komponen yang ada pada konsol baru itu boleh digunakan pada konsol Scarlett Cloud.

Idea konsol streaming ini juga adalah untuk Microsoft menggunakan platform cloud mereka iaitu pelayan Azure untuk mencapai pusat data dari seluruh dunia. Ini bermakna Microsoft telah dapat selesaikan masalah isu latency dengan menggunakan perkhidmatan cloud yang mana jika pemain bermain game multiplayer dalam pusat server Azure, pemain akan menerima kurang latency kerana server multiplayer wujud hampir dengan perkhidmatan cloud Scarlett.
Pembangunan perkhidmatan streaming Scarlett akan bergerak bersama dengan pembangunan konsol tradisional. Walau bagaimanapun, kedua-dua konsol tersebut dilaporkan akan hadir pada tahun 2020.
Sumber: GreenManGaming


Uncharted 4: Screenshots Tertiris Memperlihat Grafik Memukau, Pelbagai Fungsi Photo Mode

Uncharted 4 telah tersebar luas di luar sana selepas disk fizikalnya dikatakan telah dicuri. Banyak screenshots telah tertiris – jangan risau, tiada spoiler!
Pengguna NeoGAF, shinobi602, VeryNicePerson dan SlasherJPC telah memuatnaik banyak screenshots, GIF dari Uncharted 4, serta pandangan pertama mereka tentang game ini secara keseluruhan. Kesemua gambar-gambar ini telah memperlihatkan grafik yang sangat, sangat memukau!
Berikut adalah beberapa gambar tersebut:

Selain itu, mereka juga telah mencuba Photo Mode. Berikut adalah fungsi-fungsi (filters) yang ada:

Cel shaded
ASCII Mosaic
Negative Land
Chalk Dust
Tri-Color
Rainbow Fun Land
8-Bit
Classy
Blorange
Vibrant
Vintage
Warm
Black & White

Berikut adalah beberapa contoh filters yang telah digunakan:

Di samping itu, anda boleh saksikan GIF yang telah mereka cipta, memperlihatkan filter cel-shaded di dalam game di sini.
Tidak dilupakan, mereka juga telah mencuba Model Viewer, sebuah mode yang membenarkan pemain untuk melihat model karakter-karakter dalam game ini dengan lebih dekat dan terperinci. Dan, OMG, sesungguhnya ia membuat air liur kami meleleh.

Shinobi602 juga telah memberi sedikit komen dan pandangan mereka mengenai gameplay Uncharted 4 (tiada spoiler). Berikut adalah pandangan beliau yang kami ambil secara langsung tanpa menterjemahkannya:

Gameplay is fantastic. Shooting now has a weight to it and the freedom of how you tackle encounters feels great.
Set pieces are less bombastic, but no less memorable or exciting.
Chapters are more meaningful and each one feels very distinct. They’re much longer than in previous games too.
Speaking of which, my end clock was 14 hours. I reckon most playthoughs will be between 12-16 hours. It’s pretty meaty!
Music has less memorable themes, but it’s the best implementation of music in the series. Firefight music in particular is great (very pirate like)
It’s the best looking game on the system bar none…you already knew that.
But what shines is the art direction, it’s so beautiful! Colors are vibrant and each environment is so wonderfully well crafted, it feels so organic.
Smoothest 30fps game I’ve ever played, no hyperbole. Their masterful implementation of motion blur is like nothing I’ve ever seen.
Incredibly clean image, everything is so sharp and the AA solution removes any noticeable jaggies.
Details, details, details. People say you don’t notice the little things, you do. In many ways it’s the ‘biggest’ Uncharted, but it’s also the most down to earth, so all the little things stand out so much more.
The ending is perfect. PERFECT!

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


Titanfall 2 Bakal Ke PS4, Akan Mempunyai Story Campaign!

Titanfall 2 akan dikeluarkan ke beberapa platform, termasuk PS4, dan bakal mempunyai story campaign yang penuh.

Titanfall, sebuah game first-person shooter/online multiplayer yang dibangunkan oleh Respawn Entertainment dan diterbitkan oleh Electronic Arts, di mana fokus utama adalah mengawal robot-robot gergasi yang “jatuh dari langit”. Ia dilancarkan pada 11 Mac 2014 dan hanya terdapat di PC, Xbox One dan Xbox 360.

Selepas hampir dua tahun game ini dikeluarkan, sekuel kepada siri ini, iaitu Titanfall 2 sudah semakin hangat diperkatakan. Baru-baru ini, pengasas merangkap CEO Respawn Entertainment, Vince Zampella telah mengesahkan bahawa Titanfall 2 sedang dalam pembangunan dan bakal menemui bukan sahaja di PC dan Xbox One, malah para pemain di PS4.
Memetik kata-kata beliau:

“I guess EA announced a sequel, so I could play coy and pretend I don’t know anything about it, or… yeah. So we’re working on a sequel. No official name yet, but we’re working on that. That’s the main focus but we’re starting up a second team and doing some smaller stuff too. Small, exploratory, taking it slow! It’ll be multiplatform.”

Terkini, Lead Writer mereka, Jesse Stern pula dalam satu temu ramah bersama Forbes telah mengesahkan bahawa Titanfall 2 akan mempunyai story campaign yang penuh – di mana sebelum ini, Titanfall hanya menampilkan online multiplayer. Beliau juga menambah bahawa story campaign tersebut bakal menyajikan campaign yang “grounded, dirty, human and real“.
Memetik kata-kata beliau dalam menjelaskan lagi perihal story campaign tersebut:

“So we are doing our best to deliver a vision of grand global colonial warfare retelling the story of the American Revolution and the American Civil War in space. We imagined the next generation of immigrants moving out to the new frontier of an inhabitable planet. Rather than taking a traditional sci-fi approach to that we wanted to look at how that would happen practically, what the ships would look like and with machines that were designed for excavation and construction , demolition and working the land, and what happens when they are turned into instruments of war.”

Walau bagaimanapun, nama rasmi masih lagi belum diumumkan, yang mana mereka hanya menggelarkan game ini sebagai “sekuel kepada Titanfall”. Tarikh ia bakal dikeluarkan juga masih belum diputuskan, namun, yang pasti ia akan dikeluarkan pada fiskal 2017, iaitu dari 1 April 2016 hingga 31 Mac 2017.


Saksikan Di Balik Tabir Bagaimana Rekaan Bunyi Dicipta Dalam F1 Manager 2022

Frontier Developments telah berkongsikan bagaimana mereka mencipta rekaan bunyi yang asli ke dalam F1 Manager 2022.
F1 Manager 2022 akan dilancarkan pada 30 Ogos ini untuk PC, PS4, PS5, Xbox One dan Xbox Series.


DLC Gravity Rush 2 Akan Diberikan Secara Percuma Untuk Semua Pemain!

Hasil permintaan peminat-peminat siri Gravity Rush, pihak developer akan menyediakan sebuah DLC khas untuk menceritakan kisah Raven!

Baru sahaja diumumkan, peminat-peminat berpeluang mendalami kisah Raven dalam DLC yang dinamakan The Ark of Time – Raven’s Choice. Apa yang lebih menarik, DLC percuma ini adalah hasil permintaan komuniti Gravity Rush yang kebanyakkannya meminati watak Raven!
Saksikan aksi gameplay Gravity Rush 2 beserta temubual bersama developer yang telah dikongsi oleh PlayStation Japan baru-baru ini.
Gravity Rush 2 bakal diterbitkan pada 20 Januari manakala DLC The Ark of Time – Raven’s Choice yang masih lagi dalam proses penyiapan dijadualkan untuk menemui peminat pada bulan Mac nanti.


Rancangan Free-To-Play Untuk Fortnite: Save the World Ditunda, Tidak Akan Dilancarkan Pada Tahun Ini

Siapa yang tidak kenal dengan Fortnite? Sama ada korang pernah main ataupun tidak, sama ada korang gamers ataupun bukan, pasti Fortnite akan pernah menjadi perbualan.

Mode yang menjadi fenomena dunia pada ketika ini adalah Battle Royale. Apa yang ramai tidak tahu ialah sebelum Battle Royale meletup, Fortnite bermula dengan mode PvE yang digelar Save the World — sebuah game survival melawan zombi.
Rancangan asal mereka adalah untuk melancarkan game mode ini secara percuma untuk semua (free-to-play). Walau bagaimanapun, pada Julai 2017, ia telah dikeluarkan terlebih dahulu dalam bentuk Early Access, dan untuk pemain mendapatkannya, mereka perlu membelinya.
Epic Games pernah menyatakan yang mode PvE ini akan dilancarkan sepenuhnya secara percuma pada akhir tahun 2018, walau bagaimanapun, mereka telah mengumumkan yang pelancaran tersebut tidak akan berlaku pada tahun ini.
Dalam pengumuman terbaru itu, Epic tidak menyatakan secara spesifik atau rangka waktu bilakah ia akan dilancarkan, yang mana mereka hanya mengatakan yang mereka “memutuskan untuk memindahkan pelancaran free-to-play Save the World keluar dari tahun ini”. Alasan yang diberikan ialah mereka sedang berusaha membawakan pelbagai fungsi, merekasemula, dan “backend system scaling” yang dipercayai diperlukan untuk ia dilancarkan secara percuma.
Bagi korang yang telah membeli mode tersebut secara Early Access, beberapa ganjaran akan dihadiahkan sebagai tanda terima kasih. Jika korang bermain Fortnitemares Event, korang akan dihadiahkan dengan Brainiac Jonesy dan Skull Ranger Ramirez secara percuma.
Untuk korang yang berminat untuk memainkan mode ini dan tidak sabar menunggu sehingga ia dilancarkan secara percuma, sekarang ialah masa yang terbaik kerana ada diskaun 50%. Korang boleh beli melalui laman web rasmi Epic Games atau melalui PlayStation Store.

Fortnite: Save the World hanya boleh dimainkan di PC, PS4 dan Xbox One.


Assassin’s Creed Syndicate: Boleh Beli or Boleh Blah!?

Hola!! Gamers, bila sebut saje pasal game Assassin Creed, mungkin ramai di antara kita kecewa dengan Ubisoft gara-gara Assassin Creed Unity.

Dengar cerita ramai yang tak berani membeli siri AC terbaru ini iaitu Assassin’s Creed Syndicate ni takut di ‘scam’ oleh Ubisoft lagi. Macam mana kalau penulis katakan bahawa Ubisoft dah insaf?? Nak tau stay tuned dengan kitorang untuk review kali ini.
Ok Bro! Story Skit Pasal Game Ni!
Bertempat di kota London pada tahun 1868, korang akan bermain sebagai satu-satunya assassin kembar pada siri AC kali ini. Perkenalkan Jacob Frye dan juga kembarnya Evie Frye, 2 assassin yang mempunyai gameplay yang unik bagi setiap character mereka.
Jacob Frye di sebelah kanan, manakala Evie Frye di sebelah kiri
Dengan bantuan Assassin Brotherhood iaitu Henry Green, mereka meredah misi untuk menjatuhkan pemerintahan zalim Templar iaitu Crawford Starrick dan juga mencari Piece Of Eden yang mereka percaya tersembunyi di kota London.
Masih Berkonsepkan Misi Seperti Siri AC Yang Lain?
Seperti siri-siri AC sebelumnya, missionnya masih lagi berkisarkan pembunuhan dan juga sabotaj secara senyap. Cuma kali ini mission-missionnya lebih tersusun dan sangat banyak untuk dimainkan. Woo!! Penulis sendiri berpuas hati dengan mission-mission yang ada di dalam Assassin’s Creed Syndicate ini.

Untuk menguasai sesuatu daerah korang perlu menyelesaikan 5 kawasan yang dipegang oleh tali barut Templar. Antaranya Bounty Hunt, Child Liberation, Gang Stronghold dan Templar War. Setelah 4 mission ini korang selesaikan baru lah Gang War akan muncul dan ketua daerah di situ akan keluar dan mencabar korang untuk merebut kawasan tersebut. Alamak!! Macam KL Gangster tak?

Apa Yang Buat Syndicate Ini Unik?
Antara keunikan yang terdapat ialah korang boleh memainkan 2 watak iaitu Jacob ataupun Evie Frye. Untuk makluman korang, kedua-dua character ini mempunyai gameplay yang amat berlainan antara satu sama lain.

Tudiaa Abang Jacob ngadap Abang Kawasan beb
Jacob masih lagi assassin tetapi lebih kepada street fighter yang lebih suka cara bertumbuk daripada menyelinap masuk ke sesuatu kawasan ataupun membunuh musuh dengan keadaan senyap.

Cun tapi merbahaya…Cik Evie dtg ni!!
Evie pula masih mengekalkan ciri-ciri Assassin yang sejati, approach secara senyap dan berhati-hati, menyelinap dan membunuh musuh secara senyap tanpa meninggalkan sebarang bukti. Unik, kan?
Selain itu, AC Syndicate juga telah memperkenalkan senjata baru iaitu, Brass Knuckles– buku lima yang bersesuai untuk street fight, Cane-Sword– tongkat yang tersembunyi pedang kecik dan juga Kukri – parang pendek berbentuk V yang amat berbahaya.
Jom kita usha skit gameplay untuk Jacob dan Evie Frye:

Bagi penulis, paling unik di dalam AC Syndicate ialah tool baru yang diperkenalkan iaitu Rope Launcher, tidak digunakan sebagai alat membunuh, ia lebih kepada untuk melarikan dari ataupun melompat ke arah bangunan yang lebih tinggi dengan cepat. Kira ala-ala Batman la.
Rope launcher….ala-ala Batman gitu
Ok, Citer Pulak Yang Tak Best!!
Secara keseluruhannya, setakat ini penulis masih lagi tidak menjumpai sebarang glitch ataupun kecacatan seperti mana yang terdapat pada AC Unity. Namun begitu, beberapa faktor yang membuatkan game ini mungkin akan menyebabkan korang berasa boring.
Mission yang menggunakan kereta kuda amatlah mengecewakan kerana terdapat begitu banyak lambakan kereta kuda di kiri kanan jalan sehingga menyukarkan korang untuk bergerak dan sering kali penulis melanggar tiang-tiang lampu dan juga bangunan kerana mengelakkan kereta kuda yang lain.
Selain itu, walaupun banyak side mission yang disediakan tetapi pengulangan yang hampir serupa berkali-kali juga akan sedikit sebanyak membuatkan korang cepat berasa bosan dan hanya menumpukan pada Story Mission sahaja.
So, Boleh Beli or Boleh Blah!?
+ Pengenalan 2 character yang berlainan gameplay membuatkan korang tidak tertumpu hanya pada 1 gameplay sahaja.
+ Pengunaan senjata baru yang mempunyai keunikan yang tersendiri membolehkan korang membuat kombo-kombo yang berlainan bagi setiap jenis senjata.
– Side mission yang repetitive membuatkan korang akan cepat bosan.
– Terlalu banyak kereta kuda sehingga sukar untuk korang membuat mission yang memerlukan korang menggunakan kereta kuda.
Keputusan: BOLEH BELI!!
ADIOS!!


Siri TV Assassin’s Creed Sedang Dibangunkan Ubisoft, Disahkan Oleh ‘Head of Content’ Assassin’s Creed

Head of Content untuk francais Assassin’s Creed, Aymar Azaizia telah meluangkan sedikit masa untuk melakukan sesi soal jawab di Reddit. Beliau telah menjawab beberapa soalan yang berkisar tentang francais ini.

Azaizia telah mengesahkan bahawa Siri Televisyen Assassin’s Creed kini sedang dibangunkan Ubisoft. Namun, beliau menolak untuk memberikan sebarang maklumat lanjut mengenainya.
“Kami akan mengambil masa bagi memastikan kami menyampaikan sesuatu yang kami boleh banggakan,” katanya.
Menjawab pertanyaan sama ada Siri TV ini akan menampilkan live action ataupun animasi CGI, jawab beliau, “oh kami masih jauh untuk memutuskan ini, tetapi saya merasakan ia akan menjadi live action.”

Dalam berita Assassin’s Creed yang lain, siri game seterusnya yang dikhabarkan menggunakan judul Assassin’s Creed: Empire, dilaporkan akan dilancarkan pada akhir tahun ini. Ia dijangka akan berlatarbelakangkan lokasi di Mesir.


Fortnite: Battle Royale – 5 Langkah Mudah Untuk Download Dan Main Game Versi R1/R2 Di Akaun R3

Fortnite baru sahaja memperkenalkan mode PvP terbaru percuma iaitu Battle Royale, di mana ianya seakan-akan sama dengan mode game PlayerUnknown’s Battlegrounds yang popular di PC.

Dan sekiranya korang mengikuti perkembangan game ini, pasti korang tahu bahawa mode Battle Royale ini akan dikeluarkan pada hari ini. Walau bagaimanapun, ia dijangka tidak akan dilancarkan di Playstation Store Asia (R3), jadi macam mana nak mainkannya?
Dalam artikel kali ini, kami akan menunjukkan kepada korang macam mana nak download Fortnite: Battle Royale daripada PS Store US/UK ini, tetapi korang masih boleh mainkannya di akaun Asia (R3) korang. Jom kita tengok!
1. Pastikan korang download Fortnite: Battle Royale yang percuma ini di PS Store Amerika (R1) atau Eropah (R2). Korang boleh ketahui macam mana nak cipta akaun R1 dan R2 di sini.
2. Tak perlu buka game itu lagi (tapi kalau terbuka, closed-kan je balik).
3. Cipta akaun Epic Games di link ini. Pastikan korang pilih negara “United States”.

4. Kemudian, pergi ke link ini , korang kena connect-kan akaun R3 korang seperti di bawah:
Gambar ini penulis sudah tersedia connect dkt account r3nya
5. Kemudian, korang dah boleh mula game ini menggunakan akaun R3 korang.
Info Tambahan:
Berita baik untuk korang yang ada PC, Fortnite mempunyai keupayaan cross-play, jadi semua reward korang yang main di PS4 akan dibawa ke PC.


Dapatkan Bayonetta Versi 8-Bit Percuma Di Steam!

Juga boleh dimainkan melalui web 😉

Diterbitkan sebagai salah sebuah April Fool’s, 8-Bit Bayonetta kini boleh didapati secara percuma di Steam! Ianya adalah sebuah game yang sangat ringkas tetapi terdapat ciri leaderboard, jadi bolehlah korang berlagak high score korang kan?
Tak mahu download game ni? Korang boleh cuba versi web 8-Bit Bayonetta di sini. Kongsikan juga markah terbaik korang diruangan komen!
Sega juga telah menyediakan sebuah tease page yang mengandungi countdown yang memberikan penampakan kasut yang biasa dipakai oleh Bayonetta. Mungkinkah mereka akan mengumumkan sekuel terbaru untuk siri ini atau penerbitan semula untuk Nintendo Switch?
Kita nantikan saja pengumuman ini nanti walaupun saya berharap ia kembali ke platform yang lebih banyak seperti siri asalnya.


Game Pertama Overcooked Sekali Lagi Diberikan Percuma Di Epic Games Store Pada Minggu Ini

Masih ingat game pertama Overcooked pernah diberikan percuma di Epic Games Store pada Julai 2019? Ya, minggu ini, ia sekali lagi diberikan percuma di platform itu.
Ini adalah peluang kedua kepada korang yang tidak berkesempatan untuk mengambilnya pada tahun lepas. Ia boleh diambil dari sekarang hingga 11 Jun ini, dan ia akan menjadi milik korang buat selamanya sekiranya berjaya masukkan ke dalam akaun dalam tempoh waktu ini.
Korang boleh ambilnya di pautan ini.
Game pertama Overcooked ini menggantikan Borderlands: The Handsome Collection yang diberikan percuma minggu lalu..


PSX 2017: Saksikan Video Di Balik Tabir Membangunkan Game Adiwira Labah-Labah Terkenal, Marvel’s Spider-Man

Thwip!

“Dibangunkan oleh peminat Spider-Man kepada peminat Spider-Man di luar sana,” kata pengarah kreatif eksekutif Marvel Games Bill Roseman.
Untuk menjayakan game Spider-Man yang benar menangkap intipati diri sebenar Peter Parker dengan ego personaliti adiwiranya Spider-Man, orang-orang penting dalam pembangunan game Marvel’s Spider-Man membincangkan tentang penceritaan, gaya seni, arahan gameplay dan banyak lagi dalam video di sebalik tabir, didedahkan semasa PlayStation Experience 2017.
Anda boleh tonton video pembikinan diambil dari pelbagai genap idea-idea di sebalik pembangunan Marvel’s Spider-Man di bawah:

Marvel’s Spider-Man diumumkan pada E3 tahun ini dan menampilkan adiwira labah-labah ini mempertahankan bandar New York dari anasir jahat yang anda sudah kenal melalui komik dan filem seperti Kingpin, Electro dan banyak lagi.
Dibangunkan oleh Insomniac Games dengan kerjasama Marvel, game ini memfokuskan kehidupan Peter Parker sebagai seorang jurugambar di Daily Bugle dalam konflik untuk mengimbangkan dirinya sebagai Spider-Man.
Marvel’s Spider-Man dijangka akan keluar pada tahun 2018 dan eksklusif untuk PS4.
JomBaca: Anda Boleh Main Sebagai MJ Watson Dan Pelbagai Karakter Ikonik Muncul Dalam Marvel’s Spider-Man